**Broj sata**: 6.

**Nastavna jedinica**: Prapovijest

**Tip nastavnoga sata:** obrada novoga nastavnog gradiva

**Tema:** Život ljudi u prapovijesti

**Domena A. Društvo**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima pojmove: evolucija, australopitek, *Homo sapiens*, nomad
* ucrtava na lentu vremena podjelu prapovijesti
* pokazuje na karti u udžbeniku područja na kojima su smještena najstarija nalazišta čovjeka
* opisuje Lucyin izgled i prilagođenost ledenomu dobu.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Evolucija čovjeka (*film *Prvi čovjekovi predci)*

**Povezanost s nastavnim predmetima:** Geografija – snalaženje na karti

**MPT:** Učiti kako učiti, Upotreba IKT-a, Održivi razvoj

**PRIJEDLOG AKTIVNOSTI**

**Aktivnost 1.**

Ponoviti prošlu nastavnu cjelinu pomoću pitanja: *Koje je najdulje i najstarije razdoblje u prošlosti čovječanstva?, Kad prapovijest završava?, Koji nam povijesni izvori nedostaju iz prapovijesti? Koji su najčešći? Koji znanstvenici najviše pomažu povjesničarima u istraživanju prapovijesti?*

Jedan će učenik/učenica naglas iz udžbenika pročitati uvodni tekst u novu nastavnu cjelinu „Život ljudi u prapovijesti“. Učenici će pokušati odgovoriti na pitanja u tekstu.

**Aktivnost 2.**

Učenici će pogledati film *Prvi čovjekovi predci* i odgovoriti na pitanja u kvizu vezana za film. Nastavno na film učenici će usporediti izgled Lucy s izgledom suvremenoga čovjeka. Izvesti u razredu eksperiment – pokušati se potpisati držeći olovku bez upotrebe palca.

**Aktivnost 3.**

Učenici na karti u udžbeniku uočavaju gdje su se pojavili prvi čovjekovi predci i objašnjavaju zašto Afriku nazivamo kolijevkom čovječanstva. Učenici će pokušati uočiti uz pomoć karte i učitelja/učiteljice kakav je bio utjecaj klimatskih prilika na život ljudi. Potaknuti razgovor o klimatskim promjenama i njihovu utjecaju na današnjega čovjeka.

**Aktivnost 4.**

Učenici će lentu vremena nacrtati u bilježnicu. U razgovoru s učenicima objasniti početak prapovijesti te podjelu na starije i mlađe kameno doba.

Za domaću zadaću zadati zadatke 1. i 2.a u radnoj bilježnici, stranica 12. i 13.

**PLAN PLOČE**

Prapovijest

prije 3 200 000 g. 6000. g. pr. Kr. 3500. g. pr. Kr.

PRAPOVIJEST

STARIJE KAMENO DOBA MLAĐE KAMENO DOBA

PALEOLITIK NEOLITIK

- prije 3 200 000 godina u Etiopiji, u Africi, pronađeni najstariji ostatci čovjekova pretka (Lucy) – početak ljudske povijesti

- evolucija – postupni razvoj čovjeka do današnjega *Homo sapiensa* (razumnoga čovjeka)

- klimatske promjene − ledeno doba

- lov i potraga za hranom − nomadski način života

**Vrednovanje**

**- Vrednovanje za učenje**

Minuta za kraj

Učenici sažimaju u svoju bilježnicu važnost naučenoga na satu dopunjujući rečenicu: *Afriku nazivamo kolijevkom…*