**Broj sata:** 50.

**Nastavna jedinica:** Razvoj i obilježja Rimske Republike

**Tip nastavnoga sata**: obrada nastavnoga gradiva

**Tema**: Rimski svijet

**Domena:** Politika

**Odgojno-obrazovni ishod predmeta:**

POV OŠ D.5.1 Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzroci i posljedice, Rad s povijesnim izvorima

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava društveno uređenje Rimske Republike
* razlikuje pojmove republika, Senat, Narodna skupština, konzuli
* izdvaja povijesne činjenice na temelju povijesnoga izvora.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost MPT:** Učiti kako učiti, Uporaba IKT-a, GOO

**Povezanost s predmetima:** Hrvatski jezik, Informatika

**PRIJEDLOG AKTIVNOSTI**

**Aktivnost 1.**

Učitelj/ica u uvodnome dijelu sata metodom razgovora ponavlja gradivo prethodne nastavne jedinice. Moguća pitanja: Što o nastanku Rima kaže legenda, a što povijesna znanost? Kakav je geografski položaj Apeninskoga poluotoka i grada Rima? Koja su razdoblja rimske povijesti?

Najaviti učenicima da će danas više saznati o Rimskoj Republici.

**Aktivnost 2.**

Učitelj/ica će upoznati učenike s uređenjem Rimske Republike. Objasniti im koje su institucije rimskoga društva bile najvažnije. Nakon toga će uputiti učenike da analiziraju slikovni materijal u udžbeniku na str. 122. i odgovore na pitanja uz slikovni materijal. Ukazati na važnost Senata i uputiti učenike na analizu slikovnoga materijala u udžbeniku na str. 123. te odgovaranje na pitanja.

**Aktivnost 3.**

Učitelj/ica će objasniti učenicima što je značilo biti rimskim građaninom. Nakon toga potrebno je započeti raspravu i usporediti s današnjim građanskim i političkim pravima.

Objasniti što su državne službe i ulogu konzula.

**Aktivnost 4.**

Učenici će samostalno analizirati povijesni izvor u udžbeniku na str. 124. i zapisati odgovore u bilježnicu.

**PLAN PLOČE**

Razvoj i obilježja Rimske Republike

- uređenje Rimske Republike: Rimski narod, Narodna skupština, Senat, dva konzula

- rimski građanin

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o naučenome.