**Broj sata**: 35.

**Nastavna jedinica**: Grčka kolonizacija

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: B. Ekonomija**

**Odgojno-obrazovni ishod predmeta:**

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* navodi što je kolonija, kolonizacija i metropola
* pokazuje smjerove kolonizacije Grka na karti Sredozemlja i na karti Hrvatske
* obrazlaže uzroke i posljedice iseljavanja Grka u kolonije
* prikuplja povijesne činjenice prezentirane povijesnim izvorom u udžbeniku (str. 88.) i u DOS-u *Grčka kolonizacija.*

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Grčka kolonizacija*

**Povezanost s nastavnim predmetima:** Geografija – snalaženje na zemljovidu; Hrvatski jezik – čitanje povijesne naracije, jezično izražavanje, vođenje bilješki

**MPT:** Učiti kako učiti, Upotreba IKT-a, Osobni i socijalni razvoj, GOO

**PRIJEDLOG AKTIVNOSTI**

Učitelj/ica najavljuje upoznavanje s grčkom kolonizacijom.

**Aktivnost 1.**

Pomoću DOS-a *Grčka kolonizacija* i teksta u udžbeniku učenici će naučiti uzroke, smjerove i posljedice grčke kolonizacije.

Učenici rade u grupama i dobit će sljedeće zadatke:

Grupa 1.: Istražiti uzroke kolonizacije i objasniti pojam dužničkoga ropstva.

Grupa 2.: Objasniti pojmove kolonija, kolonizacija i metropola (aktualizacija – Što pojam znači danas?)

Grupa 3.: Na karti pokazati područja iseljavanja.

Grupa 4. Imenovati kolonije na našoj obali uz pomoć karte na 87. str. u udžbeniku i analizom izvora na 88. str. u udžbeniku utvrditi u kakvome su odnosu bili domorodci i iseljenici.

Grupa 5.: Objasniti posljedice i važnost kolonizacije.

**Aktivnost 2.**

Učenici će prezentirati svoje zadatke.

Učenici će za domaću zadaću riješiti zadatke 25. – 29., str. 48. – 50. u RB.

**PLAN PLOČE**

Grčka kolonizacija

- 8. st. prije Krista napredak gospodarstva: obrt i trgovina, poljoprivreda

- kolonizacija – naseljavanje izvan domovine

- metropola – grad iz kojega se iseljavalo

- uzroci kolonizacije: malo obradive zemlje, dužničko ropstvo, trgovina

- kolonizacija Sredozemnoga, Crnoga i Jadranskoga mora (Korčula, Vis, Trogir, Hvar)

- alfabet – 24 znaka – po uzoru na fenički alfabet

- posljedice: gospodarski i kulturni utjecaji Grka

**Vrednovanje**

**- Vrednovanje za učenje**

Izlazna kartica – Učenici će ispuniti radni listić u koji trebaju upisati po dva uzroka i dvije posljedice kolonizacije te navesti barem jednu grčku koloniju na našoj obali.

**- Vrednovanje kao učenje**

Samovrednovanje se može provesti pomoću aktivnosti 4 kuta. Učenici će kroz tu aktivnost procijeniti svoju aktivnost i sudjelovanje u izvršenju zadatka.

U svaki kut učionice postavljene su izjave:

1. Nisam zadovoljan/zadovoljna kako sam usvojio sadržaje ovoga sata ili izvršio/izvršila aktivnost.

2. Trudio/trudila sam se usvojiti i napraviti što više, ali mi nije polazilo za rukom.

3. Mislim da sam usvojio/usvojila dovoljno sadržaja ili uspješno izvršio/izvršila aktivnost, ali mogao sam /mogla sam i bolje.

4. Uspješno sam izvršio/izvršila aktivnost i usvojio/usvojila sve sadržaje te mogu pomoći i drugima da budu tako uspješni.

Učenici odabiru svoj kut, a učitelj/ica dobiva povratnu informaciju o tome koliko je sat bio uspješan.