**Broj sata:** 20.

**Nastavna jedinica:** Egipatska civilizacija

**Tip nastavnoga sata**: ponavljanje nastavnoga gradiva

**Nastavna tema**: Civilizacije prvih pisama

**Domene:** Ekonomija; Društvo;Znanost i tehnologija; Filozofsko-religijsko-kulturno područje

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava pojmove: faraon, piramide, hijeroglifi, sfinga, mumificiranje, politeizam
* pokazuje na karti položaj Egipta
* objašnjava važnost i ulogu faraona u egipatskome društvu
* ocjenjuje položaj žene u egipatskome društvu
* imenuje slojeve egipatskoga društva
* objašnjava važnost gradnje piramida za razvoj egipatske civilizacije
* povezuje pojavu pisma s razvojem države.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Informatika, Hrvatski jezik, Tehnička kultura, Vjeronauk, Likovna kultura

**Povezanost MPT:** Učiti kako učiti, Uporaba IKT-a, Održivi razvoj, Poduzetništvo, GOO

**PRIJEDLOG AKTIVNOSTI**

**Aktivnost 1.**

Učitelj/ica će provjeriti kako su učenici riješili zadatke u radnoj bilježnici koji se odnose na egipatsku civilizaciju. Ukoliko je potrebno, pružiti pomoć učenicima koji su imali poteškoća u rješavanju. Odgovoriti na eventualna pitanja učenika.

**Aktivnost 2.**

Ponavljanje se može provesti pomoću navedenih pitanja. Važno je uključiti i rad na karti kod pitanja gdje je to moguće.

* Kako su Egipćani zvali rijeku Nil?
* Zašto Herodot naziva Egipat „dar Nila“?
* Odredi na zidnoj karti položaj Egipta. Pokaži Donji i Gornji Egipat.
* Što je delta? Pokaži na karti deltu Nila.
* Kako i zašto su Egipćani provodili navodnjavanje?
* Zašto su Egipćani razvili astronomiju?
* Tko je bio na čelu egipatske države?
* Što znači tvrdnja da je faraon bio svemoćan?
* Kako je bilo podijeljeno egipatsko društvo?
* Kakav je tvoje mišljenje o takvoj podjeli egipatskoga društva?
* Kakav je bio položaj žena u egipatskome društvu?
* Što su hijeroglifi?
* Tko je odgonetnuo hijeroglife?
* Što je papirus?
* Kako je pojava pisma povezana s razvojem države?
* Što su piramide?
* Kako su građene piramide?
* Kome je pripadala najveća piramida? Kolike su njezine dimenzije?
* Što je sfinga?
* Zašto je značajan pronalazak Tutankamonove grobnice?
* Što je mumificiranje? Zašto se provodilo?
* Imenuj nekoliko egipatskih božanstava.
* Što je politeizam?

**Vrednovanje za učenje:**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učitelj/ica će ocijeniti znanje onih učenika koji su se posebno istaknuli svojim znanjem tijekom ponavljanja.