**Broj sata:** 24.

**Nastavna jedinica:** Razvoj pisma;Graditeljstvo i umjetnost prvih civilizacija; Svakodnevica naroda prvih civilizacija

**Tip nastavnoga sata**: ponavljanje nastavnoga gradiva

**Nastavna tema**: Civilizacije prvih pisama

**Domene:** Društvo;Znanost i tehnologija

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku

**Tematski ishod:**

**Tehnički koncepti:** Vrijeme i prostor, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava pojmove klinasto pismo, slikovno pismo, glasovno pismo, Hamurabijev zakonik, zigurat, babilonska kula
* određuje vremenski nastanak pisma
* povezuje važnost popisivanja zakona za održavanje reda i mira u državi, kao i važnost osnivanja knjižnica za širenje pismenosti i obrazovanja
* određuje uzročno-posljedične odnose razvoja gospodarstva i graditeljskih i umjetničkih postignuća
* opisuje svakodnevni život naroda prvih civilizacija
* iznosi vlastiti stav o nejednakosti u društvima Staroga istoka
* primjenjuje usvojene povijesne činjenice/pojmove pri rješavanju postavljenih zadataka (osmišljavanje pitanja).

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Informatika, Hrvatski jezik, Likovna kultura, Tehnička kultura

**Povezanost MPT:** Učiti kako učiti, Uporaba IKT-a, Održivi razvoj, Poduzetništvo

**PRIJEDLOG AKTIVNOSTI**

**Aktivnost 1.**

Učitelj/ica će učenicima podijeliti prazne papire. Zadatak im je sastaviti 10 pitanja po vlastitome izboru u vezi gradiva. Učitelj/ica vodi računa o vremenu potrebnome za sastavljanje pitanja.

Nakon toga učenici zamijene papire s učenikom s kojim sjede (ili učenikom iza ili ispred sebe) i odgovaraju na postavljena pitanja.

Ponovo slijedi zamjena papira. Ovoga puta učenici ispravljaju točnost odgovora tako da točne obilježavaju plusom, a netočne minusom. Mogu i sami upisati ocjenu.

Papire predaju učitelju (treba biti potpisano tko je „sastavljač“, a tko je rješavao zadatke).

Učitelj će za sljedeći sat obraditi listiće. Bodovat će i sastavljanje pitanja i odgovore i preciznost u ispravljanju. Na osnovi skupljenih bodova može se ocijeniti svakoga učenika.

**Aktivnost 2.**

Igra asocijacije

|  |  |  |  |  |
| --- | --- | --- | --- | --- |
|  | A | B | C | D |
| 1. | vladar | Eufrat | materijal | pravila |
| 2. | Babilon | prostor između | tvrd | vi |
| 3. | vojskovođa | Tigris | kao … | ste … |
|  | **HAMURABI** | **MEZOPOTAMIJA** | **KAMEN** | **ZAKON** |

|  |
| --- |
| **HAMURABIJEV ZAKONIK** |

**Vrednovanje:**

**Vrednovanje za učenje:**

Učitelj/ica na osnovi prikupljenih bodova u sastavljanju, rješavanju i bodovanju pitanja može ocijeniti učenike.