**Broj sata:** 51.

**Nastavna jedinica:** Stanovništvo Rima

**Tip nastavnoga sata**: obrada novoga nastavnog gradiva

**Tema**: Rimski svijet

**Domena:** Društvo

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

**Tematski ishod**:

**Tehnički koncepti**: Vrijeme i prostor, Uzroci i posljedice, Rad s povijesnim izvorima

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* razlikuje stanovništvo Rimske Republike
* objašnjava pojmove: patriciji, plebejci, pučki tribuni, veto
* izdvaja povijesne činjenice na temelju povijesnoga izvora

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Hrvatski jezik, Informatika

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učitelj/ica će u uvodnome dijelu sata metodom razgovora ponoviti gradivo prethodne nastavne jedinice. Moguća pitanja: Koje su institucije rimskoga društva? Kako su bili uređeni njihovi odnosi?

Najaviti učenicima da će danas više saznati o dijelovima rimskoga društva.

**Aktivnost 2.**

Učenici će radom na tekstu u udžbeniku pronaći podatke tko je sačinjavao dijelove rimskoga društva. Nakon što učenici saznaju da su to patriciji, plebejci i robovi, učitelj/ica će zajedno s učenicima prokomentirati život tih skupina.

**Aktivnost 3.**

Učitelj/ica će objasniti učenicima kako je nastala institucija pučkoga tribuna i njegovu mogućnost veta u Senatu.

**Aktivnost 4.**

Učenici će samostalno analizirati povijesni izvor u udžbeniku na str. 126. i zapisati odgovore u bilježnicu.

**PLAN PLOČE**

Stanovništvo Rima

* rimsko stanovništvo: patriciji, plebejci, robovi
* pučki tribuni (veto)
* Zakonik dvanaest ploča

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o naučenome.

Učenici će riješiti zadatke 6. – 9. u radnoj bilježnici na str. 62 i zadatke 10. – 12. na str. 63.