**Broj sata**: 46.

**Nastavna jedinica**: Grčki svijet

**Tip nastavnoga sata:** pisana provjera znanja

**Nastavna tema:** Grčki svijet

**Domena: A, B, C, D, E**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Uzrok i posljedica, Kontinuitet i promjena, Rad s povijesnim izvorima, Povijesna perspektiva, Usporedba i sučeljavanje

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* samostalno rješava različite zadatke objektivnoga tipa na pripremljenome ispitnom listiću
* označuje na slijepoj karti tražene pojmove
* povezuje naučene nastavne sadržaje
* ocjenjuje vlastito znanje.

**Nastavna sredstva, pomagala, digitalni alati:** udžbenik, ploča, flomaster, projektor, računalo, karta

**Povezanost s nastavnim predmetima:** Geografija – snalaženje na karti; Hrvatski jezik – jezično izražavanje

**MPT:** Učiti kako učiti, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učitelj/ica će uputiti učenike u način rada na satu kako bi pisana provjera znanja prošla na zadovoljavajući način i rezultirala dobrim ocjenama.

Kad listići budu podijeljeni, ukratko uputiti učenike na to koji su tipovi zadataka te što se u pojedinim zadatcima od njih očekuje. Kad više ne bude nikakvih nejasnoća, učenici mogu početi rješavati zadatke.

**Aktivnost 2.**

Učenici rješavaju pripremljene zadatke na ispitnim listićima.

**Aktivnost 3.**

Učitelj/ica prikuplja pisane provjere kako bi ih pregledao/pregledala i ocijenio/ocijenila točnost odgovora. Kratak razgovor s učenicima o pisanoj provjeri znanja.

**Vrednovanje**

**- Vrednovanje naučenog**

Pisanje pisane provjere znanja.