**Redni broj sata:** 60.

**Naziv nastavne jedinice:** Kulturna dostignuća Rimljana

**Tip nastavnoga sata**: obrada novoga nastavnog gradiva

**Tema**: Rimski svijet

**Domena:** Znanost i tehnologija

**Odgojno-obrazovni ishod predmeta:**

POV OŠ C.5.1. Učenik obrazlaže važnost širenja izuma i tehnologija u prapovijesti i starome vijeku.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima pojmove: slavoluk, mauzolej, akvedukt, forum, terme
* opisuje značajne rimske građevine
* izdvaja povijesne činjenice na temelju povijesnog izvora
* imenuje značajne rimske povjesničare i pjesnike
* nabraja što smo baštinili od starih Rimljana.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Vjeronauk

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učenici će analizirati slikovni materijal u udžbeniku na str. 145. i odgovoriti na postavljena pitanja.

**Aktivnost 2.**

Učitelj/ica upoznaje učenike s glavnim obilježjima rimske umjetnosti – graditeljstvo. Upućuje ih na analizu slikovnoga materijala u udžbeniku na str. 145. i 146.

Upoznaje učenike s podatkom da su Rimljani veliku važnost pridavali pravnoj znanosti te da je rimsko pravo kasnije postalo temelj našega pravnog poretka.

Upoznaje učenike s djelovanjem Vergilija i Tita Livija.

**Aktivnost 3.**

Učitelj/ica upoznaje učenike s rimskim jezikom, pismom i brojevima. Učenici rješavaju zadatak 16. u udžbeniku na str. 147.

**Aktivnost 4.**

Učenici samostalno čitaju povijesne izvore u udžbeniku na str. 147. i 148. i odgovore zapisuju u bilježnicu.

**PLAN PLOČE**

Kulturna dostignuća Rimljana

- graditeljstvo: hramovi, kazališta, amfiteatri, slavoluci, akvadukti, mauzoleji

- rimsko pravo

- Vergilije i Tit Livije

- pismo, jezik i rimske brojke

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će riješiti zadatke 45. i 46. u radnoj bilježnici na str. 75, zadatke 47., 48., 49., i 50. na str. 76. i zadatke 51. i 52. na str. 77.