**Broj sata**: 38.

**Nastavna jedinica**: Zlatno doba Atene

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: D. Politika**

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima, Kontinuitet i promjena, Usporedba i sučeljavanje

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava kako je Atena od uništenoga grada postala najmoćniji i najbogatiji grčki polis
* objašnjava promjene u atenskome društvu analizom povijesnoga izvora (94. str.)
* uspoređuje ilustraciju Akropole u udžbeniku (str. 95.) s povijesnim izvorom na 96. str.
* uspoređuje atensku demokraciju sa suvremenom demokracijom.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – Grčka; Hrvatski jezik – rad na tekstu

**MPT:** Učiti kako učiti, Osobni i socijalni razvoj, GOO

**PRIJEDLOG AKTIVNOSTI**

U uvodnoj aktivnosti učenici će ukratko ponoviti osnovna obilježja grčkih polisa Sparte i Atene.

U najavi nove nastavne jedinice učitelj/ica će navesti kako je Atena od polisa koji je bio razoren u ratu s Perzijancima postala kulturno središte Grčke i najdemokratskiji polis.

**Aktivnost 1.**

Učenici će radom u paru riješiti zadatak 18. na 94. str. u udžbeniku. Nakon što će provjeriti točnost rješenja u razgovoru s učiteljem/icom i ostalim učenicima, učenici će na isti način riješiti zadatak 19. na 95. str. u udžbeniku.

**Aktivnost 2.**

Jedan učenik naglas čita povijesni izvor na 94. str. Učenici odgovaraju na pitanja uz izvor.

**Aktivnost 3.**

Učenici će u razredu raspraviti o sličnostima antičke i moderne demokracije. Atenska demokracija može se usporediti sa suvremenom uz analizu fotografije na 94. str. Više o modernoj demokraciji učenici će saznati od učitelja/ice. Učenici će se podijeliti u dvije skupine. Jedna skupina će pokušati pronaći sličnosti, a druga razlike.

**Aktivnost 4.**

Učenici će nakon čitanja povijesnoga izvora na str. 96. pokušati pronaći građevine koje se u izvoru spominju na ilustraciji na 95. str.

Učenici će za domaću zadaću riješiti zadatke 36. – 37. i 40., str. 52. – 53. u RB.

**PLAN PLOČE**

Zlatno doba Atene

- obnova i gospodarski razvoj Atene nakon Grčko-perzijskih ratova

- srednom 5. st. pr. Kr. Atenom je upravljao Periklo – vrhunac demokracije

- vrhovnu vlast ima Narodna skupština koju čini demos i za rad dobiva dnevnice

- „zlatno doba Atene“ – razvoj umjetnosti, znanosti i graditeljstva

- izgradnja Akropole – Partenon – hram posvećen božici Ateni, Dionizijevo kazalište

**Vrednovanje**

**- Vrednovanje za učenje**

Minuta za kraj – Pitanje za učenike na radnome listiću: *Zašto se razdoblje o kojemu ste danas učili zove zlatno doba?*

**- Vrednovanje kao učenje**

Samovrednovanje se može provesti pomoću aktivnosti 4 kuta. Učenici će kroz tu aktivnost procijeniti svoju aktivnost i sudjelovanje u izvršenju zadatka.

U svaki kut učionice postavljene su izjave:

1. Nisam zadovoljan/zadovoljna kako sam usvojio sadržaje ovoga sata ili izvršio/izvršila aktivnost.

2. Trudio/trudila sam se usvojiti i napraviti što više, ali mi nije polazilo za rukom.

3. Mislim da sam usvojio/usvojila dovoljno sadržaja ili uspješno izvršio/izvršila aktivnost, ali mogao sam /mogla sam i bolje.

4. Uspješno sam izvršio/izvršila aktivnost i usvojio/usvojila sve sadržaje te mogu pomoći i drugima da budu tako uspješni.

Učenici odabiru svoj kut, a učitelj/ica dobiva povratnu informaciju o tome koliko je sat bio uspješan.