**Broj sata:** 49.

**Nastavna jedinica:** Postanak grada Rima

**Tip nastavnoga sata**: obrada novoga nastavnog gradiva

**Nastavna tema**: Rimski svijet

**Domena:** Politika

**Odgojno-obrazovni ishod predmeta:**

POV OŠ D.5.1 Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Usporedba i sučeljavanje

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava nastanak grada Rima pomoću legende i povijesne znanosti
* određuje na zemljovidu položaj Rima i Apeninskoga poluotoka

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Geografija, Informatika, Hrvatski jezik

**Povezanost MPT:** Učiti kako učiti, Uporaba IKT-a

**PRIJEDLOG AKTIVNOSTI**

**Aktivnost 1.**

Učitelj/ica u uvodnome dijelu sata metodom razgovora motivira učenike za novu nastavnu temu – Rimski svijet. Pita ih što dosad znaju o Rimu i Rimljanima te postoje li u njihovome zavičaju ostatci rimskih građevina. Upućuje ih na to da u udžbeniku pročitaju uvodni dio teksta i najavljuje da će u sljedećoj cjelini saznati o tome kako je Rim od malenoga grada izrastao u državu na tri kontinenta.

**Aktivnost 2.**

Učitelj/ica će učenicima ukazati na to da o nastanku Rima postoji legenda, ali da postoji i znanstveno objašnjenje postanka Rima. Uputiti će učenike na istraživanje dvaju različitih tumačenja o osnutku Rima u digitalnim sadržajima. Nakon toga učitelj/ica će razgovarati s učenicima o digitalnome materijalu. Potrebno je ostaviti dovoljno vremena za pitanja i stavove učenika, kojih će zasigurno biti.

Analizirati lentu vremena u udžbeniku na str. 121. i ukazati na tri razdoblja rimske povijesti: razdoblje kraljeva, razdoblje Republike i razdoblje Carstva.

**Aktivnost 3.**

Nakon toga učitelj/ica upućuje učenike na to da uz pomoć geografske karte u udžbeniku (str. 121.) istraže i saznaju više o geografskim obilježjima Apeninskoga poluotoka. Moguća pitanja: Na što podsjeća oblik poluotoka? Koji su kontinenti u blizini Apeninskoga poluotoka? Kojim je morima okružen Apeninski poluotok? Koji se grad nalazi u sredini Apeninskoga poluotoka?

Potom učitelj/ica upućuje učenike da samostalno analiziraju povijesni izvor u udžbeniku (str. 120.).

**PLAN PLOČE**

Postanak grada Rima

- nastanak grada Rima: legenda i znanost

- 753. g. pr. Kr.

- razdoblja rimske povijesti: Kraljevstvo, Republika, Carstvo

- geografski položaj Apeninskoga poluotoka i grada Rima

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o naučenome.

Učenici će riješiti zadatke 1 – 4. u radnoj bilježnici na str. 61. i zadatak 5. na str. 62.