**Broj sata:** 18. i 19.

**Nastavna jedinica:** Pismo, graditeljstvo i religija Egipćana

**Tip nastavnoga sata**: obrada novoga nastavnog gradiva

**Nastavna tema**: Civilizacije prvih pisama

**Domene:** Znanost i tehnologija; Filozofsko-religijsko-kulturno područje

**Odgojno-obrazovni ishod predmeta:**

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Uzroci i posljedice, Kontinuitet i promjena

**Vremensko trajanje aktivnosti**: 2 školska sata

**Odgojno-obrazovni ishodi na razini aktivnosti:**

Učenik:

* objašnjava svojim riječima nove pojmove: hijeroglifi, piramide, sfinga, mumificiranje, politeizam
* povezuje postupak mumificiranja s razvojem medicine
* objašnjava važnost gradnje piramida za razvoj egipatske civilizacije
* utvrđuje povezanost egipatske religije i vjerovanja u zagrobni život s gradnjom piramida i hramova
* povezuje pojavu pisma s razvojem države

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Informatika, Hrvatski jezik, Tehnička kultura, Vjeronauk, Likovna kultura

**Povezanost MPT:** Učiti kako učiti, Uporaba IKT-a, Održivi razvoj, Poduzetništvo

**PRIJEDLOG AKTIVNOSTI**

**Aktivnost 1.**

Ova nastavna jedinica zamišljena je da se obradi u dva školska sata radom u grupama, a cilj je potaknuti interes učenika za pismo, graditeljstvo i religiju Egipćana.

Rad u grupama zahtjeva suradničko učenje i svaki učenik treba dati svoj doprinos.

Najaviti učenicima današnju nastavnu jedinicu. Upoznati ih s načinom rada i ponoviti im pravila rada u grupi. Kratko ponoviti učenicima kako treba izgledati plakat. Podijeliti učenike u grupe (3 ili 6 grupa, ovisno o veličini razreda). Ukoliko je razred brojan, tad će dvije skupine raditi isti zadatak. Potrebno je u dogovoru s učenicima pripremiti materijal: papir za izradu plakata, flomastere, škare, ljepilo, slikovni materijal.

**Aktivnost 2.**

Učenici čitaju tekst, izdvajaju bitno, odgovaraju na pitanja, analiziraju slikovni materijal, osmišljavaju izgled plakata i izrađuju plakat. Izrađeni plakat učenici će prezentirati na sljedećemu satu.

Prva grupa obradit će pismo.

Zadatci za učenike:

a) Uz pomoć teksta u udžbeniku objasnite glavna obilježja egipatskoga pisma.

b) Objasnite pojmove: hijeroglifi i papirus.

c) Objasnite zašto je uporaba pisma bila korisna.

d) Kako su i kad odgonetnuti hijeroglifi?

e) Uz pomoć tablice s hijeroglifima napišite imena članova skupine (pripremiti tablicu s hijeroglifima).

f) Izradite plakat i prezentirajte ga ostalim učenicima.

Druga skupina obradit će graditeljstvo.

Zadatci za učenike:

a) Uz pomoć teksta u udžbeniku objasnite glavna obilježja egipatskoga graditeljstva.

b) Objasnite pojmove piramida i sfinga.

c) Objasnite od kojih su materijala Egipćani gradili.

d) Opišite način gradnje i dimenzije Keopsove piramide.

e) Objasnite zašto je važan pronalazak Tutankamonove piramide i analizirajte slikovni materijal.

f) Izradite plakat i prezentirajte ga ostalim učenicima.

Treća skupina obradit će religiju.

Zadatci za učenike:

a) Uz pomoć teksta u udžbeniku objasnite glavna obilježja egipatske religije.

b) Objasnite pojmove mumificiranje i politeizam.

c) Objasnite koji su razlozi gradnje piramida i mumificiranja.

d) Imenujte najvažnije egipatske bogove.

e) Analizirajte povijesni izvor na str. 55. i slikovni materijal.

f) Izradite plakat i prezentirajte ga ostalim učenicima.

**Aktivnost 3.**

Slijedi vršnjačko podučavanje. Članovi grupa prezentiraju svoju temu.

**Aktivnost 4.**

Učenici samostalno proučavaju digitalne obrazovne sadržaje *Mistične piramide*, *Egipatska religija*, *Tko je Tutankamon* i *Tajne mumificiranja* te rješavaju zadatke postavljene uz njih.

**PLAN PLOČE**

* izrađeni plakati izloženi u učionici

**Vrednovanje:**

**- Vrednovanje kao učenje**

Samoprocjena i procjenu rada učenika u grupi. Naglasak je na tome da učenici objektivno ocijene svoj rad i ponašanje te budu kritični i samokritični.

Učitelj/ica će pokupiti tablice uz pomoć kojih su skupine vrednovale prezentaciju drugih skupina. Dok učenici ispunjavaju tablicu procjene vlastitoga rada i rada svakoga pojedinog člana u skupini (istu tablicu učitelj/ica je popunio dok je promatrao rad učenika u skupini), napravit će analizu istih, tj. utvrditi koja je skupina bila najuspješnija u prezentaciji. Učitelj/ica će pokupiti tablice učenika, a podatke će obraditi do sljedećega sata. Na temelju rezultata proglasiti skupinu koja je imala najuspješniju prezentaciju; zatražiti od učenika da to kratko prokomentiraju. Učenici će proglasiti najbolji plakat. Učitelj/ica će učenicima objasniti kriterij po kojemu će dobiti ocjene; ocjene uz odgovarajuće obrazloženje učenici će dobiti na sljedećemu satu.

**Vrednovanje za učenje:**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će riješiti zadatke koji se odnose na Egipat u radnoj bilježnici.

**PRILOZI**

\*listić podijeliti učenicima prilikom izrade plakata

|  |  |
| --- | --- |
| **KRITERIJ ZA VREDNOVANJE POSTERA** | |
| Čitljivost postera od 1 do 2 m. |  |
| Optimalna količina sadržaja. |  |
| Naslov. |  |
| Točnost sadržaja. |  |
| Prikazani bitni podatci. |  |
| Tekstualni sadržaj u natuknicama. |  |
| Napisan jezično točno. |  |
| Bitno naglašeno bojom, veličinom i/ili grafičkom oznakom. |  |
| Vizualni sadržaji funkcionalno i sadržajno povezani s tekstom. |  |
| Navedeni podatci o autorima i godini izrade. |  |

\*listić podijeliti skupinama (1 za svaku skupinu)

\*isti listić popunjava i učitelj

**KVALITETA PREDSTAVLJANJA**

|  |  |  |  |
| --- | --- | --- | --- |
| Učenik:  Razred: Datum: | neostvareno | djelomično  ostvareno | potpuno ostvareno |
| Predstavljeno u zadanome vremenu. |  |  |  |
| Predstavljanje ima odgovarajuću strukturu (uvod, razradu, zaključak). |  |  |  |
| Predstavljanje je glasno, jasno, razumljivo. |  |  |  |
| Predstavljanje je tečno (bez zastajkivanja) i samostalno (tekstualni dio je prepričan, a plakat služi samo kao podsjetnik). |  |  |  |
| Moguće jezične pogreške u govoru su samostalno ispravljene. |  |  |  |
| Pogled upućen publici, primjerene geste, govor tijela. |  |  |  |
| Naglašavanje bitnoga (postavljanje pitanja publici i/ili zadavanje zadataka i/ili sažimanje). |  |  |  |
| Odgovoreno na pitanje publike. |  |  |  |

**\*listić za učenike**

**SPOSOBNOST RADA U SKUPINI**

**Ime i prezime\_\_\_\_\_\_\_\_\_\_\_\_\_\_\_\_\_ Razred:** **Datum:** *.\_\_*

|  |  |  |  |  |  |  |
| --- | --- | --- | --- | --- | --- | --- |
|  | | Ime | Ime | Ime | Ime | Zajednička |
| ODNOS PREMA ZADATCIMA | Samoinicijativno radi. |  |  |  |  |  |
| Rješava zadatke. |  |  |  |  |  |
| Ustrajan u radu (dovršava zadatke). |  |  |  |  |  |
| ODNOS PREMA DRUGIMA | Pažljivo sluša druge. |  |  |  |  |  |
| Dogovara se. |  |  |  |  |  |
| Prihvaća prijedloge. |  |  |  |  |  |
| Pokazuje poštovanje prema drugima. |  |  |  |  |  |
| Pomaže drugima. |  |  |  |  |  |
| Prihvaća sve članove skupine. |  |  |  |  |  |
| Preuzima odgovornost (priznaje i ispravlja greške). | |  |  |  |  |  |
| **SPOSOBNOST RADA U SKUPINI:** | |  |  |  |  |  |

**\*listić za učitelja (bilježi zapažanja tijekom grupnoga rada)**

|  |  |  |  |  |  |  |
| --- | --- | --- | --- | --- | --- | --- |
| **SPOSOBNOST RADA U SKUPINI** | | uopće ne | rijetko | povre meno | veći dio vremena | čitavo vrijeme |
| ODNOS PREMA ZADATCIMA | Samoinicijativno radi. |  |  |  |  |  |
| Rješava zadatke. |  |  |  |  |  |
| Ustrajan u radu (dovršava zadatke). |  |  |  |  |  |
| ODNOS PREMA DRUGIMA | Pažljivo sluša druge. |  |  |  |  |  |
| Dogovara se. |  |  |  |  |  |
| Prihvaća prijedloge. |  |  |  |  |  |
| Pokazuje poštovanje prema drugima. |  |  |  |  |  |
| Pomaže drugima. |  |  |  |  |  |
| Prihvaća sve članove skupine. |  |  |  |  |  |
| Preuzima odgovornost. | |  |  |  |  |  |