**Broj sata:** 21.

**Nastavna jedinica:** Razvoj pisma

**Tip nastavnoga sata**: obrada novoga nastavnog gradiva

**Nastavna tema**: Civilizacije prvih pisama

**Domene:** Znanost i tehnologija

**Odgojno-obrazovni ishod predmeta:**

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima nove pojmove: klinasto pismo, slikovno pismo, glasovno pismo, prve knjižnice, Hamurabijev zakonik
* uspoređuje klinasto pismo, hijeroglife i glasovno pismo
* objašnjava važnost pisma za razvoj civilizacije
* povezuje glasovno pismo s današnjim pismom
* izdvaja bitne povijesne činjenice analizom povijesnih izvora.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Informatika, Hrvatski jezik, Likovna kultura

**Povezanost MPT:** Učiti kako učiti, Uporaba IKT-a, Održivi razvoj, Poduzetništvo, GOO

**PRIJEDLOG AKTIVNOSTI**

**Aktivnost 1.**

Učitelj/ica će učenicima prikazati slikovni materijal s hijeroglifima i pitati ih o kojemu je pismu riječ. Zatim će pitati učenike kako se pismo koristilo, na kojoj se podlozi pisalo i kakvu su ulogu imali pisari u egipatskome društvu te kako je Champollion odgonetnuo hijeroglife uz pomoć Kamena iz Rosette.

Učitelj/ica će upoznati učenike s tim da su i drugi narodi razvili svoja pisma s kojima će se danas upoznati.

**Aktivnost 2.**

Učitelj/ica će upoznati učenike s tim da su Sumerani oko 3500. g. pr. Kr. prvi počeli koristiti pismo. Uz pomoć slikovnoga materijala u udžbeniku na str. 58. (glinena pločica) učitelj/ica će objasniti kako se pisalo klinastim pismom po pločicama, od čega su pločice bile napravljene te kako su na pločicama sačuvali različiti zapisi.

Nakon toga učenici uspoređuju klinasto pismo s hijeroglifima.

Učitelj/ica će nakon toga upoznati učenike s razvojem pisma u Kini i Indiji. Može im pokazati pripremljeni slikovni materijal kineskoga pisma i potaknuti raspravu i razgovor.

**Aktivnost 3.**

Učitelj/ica će upoznati učenike s daljnjim razvojem pisma za koje su najzaslužniji Feničani. Uz pomoć zidne karte utvrditi smještaj Feničana. Objasniti učenicima pojam glasovnoga pisma. Učenici će samostalno analizirati slikovni materijal u udžbeniku na str. 59. i objasniti postoje li sličnosti između feničkoga alfabeta i suvremenoga pisma kakvim se mi danas koristimo. Učitelj/ica će zatražiti od učenika za objasne razliku između slikovnoga i glasovnoga pisma.

**Aktivnost 4.**

Nakon toga učitelj/ica će upoznati učenike s prvom poznatom knjižnicom na svijetu i Hamurabijevim zakonikom naglašavajući važnost popisivanja zakona za održavanje reda i mira u državi, kao i važnost osnivanja knjižnica za širenje pismenosti i obrazovanja. Učenici samostalno analiziraju povijesni izvor u udžbeniku na str. 59.

**Aktivnost 5.**

Samostalnim radom učenici će analizirati pisani izvor u udžbeniku na str. 60. i objasniti sličnosti između Hamurabijeva i Mojsijeva zakonika. Ako je potrebno, učenicima objasniti tko je bio Mojsije.

**Aktivnost 6.**

Učenici samostalno proučavaju digitalni obrazovni sadržaj *Prva pisma* i rješavaju zadatke.

**PLAN PLOČE**

Razvoj pisma

- Klinasto pismo – Sumerani oko 3500. g. pr. Kr.

- Kinezi i Indijci – slikovna pisma

- glasovno pismo – Feničani, 22 slova

- prva poznata knjižnica na svijetu u Ninivi (Mezopotamija) – *Ep o Gilgamešu*

- Hamurabijev zakonik

**Vrednovanje:**

**Vrednovanje za učenje:**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će riješiti zadatke u radnoj bilježnici koji se odnose na razvoj pisma.

Učenici mogu izraditi glinenu pločicu s klinastim pismom.