**Broj sata**: 44.

**Nastavna jedinica**: Grčka vjerovanja, kultura, umjetnost i znanost

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: C. Znanost i tehnologija, E. Filozofsko-religijsko-kulturno područje**

**Odgojno-obrazovni ishod predmeta:**

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava osnovna obilježja grčke religije
* opisuje važnost kazališta u životu Grka
* opisuje grčke bogove i njihov značaj
* uspoređuje grčke znanosti sa znanostima koje su se razvile u civilizacijama prvih pisama.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Grčki bogovi i mitološka stvorenja*

**Povezanost s nastavnim predmetima:** Hrvatski jezik – čitanje povijesne naracije, jezično izražavanje, vođenje bilješki

**MPT:** Učiti kako učiti, Osobni i socijalni razvoj, GOO, Upotreba IKT-a

**PRIJEDLOG AKTIVNOSTI**

U uvodnoj aktivnosti učitelj/ica će istaknuti kako je religija imala izuzetno važan utjecaj na život starih Grka.

**Aktivnost 1.**

Učenici će se upoznati s religijskim i mitološkim sustavom starih Grka uz DOS *Grčki bogovi i mitološka stvorenja*.

**Aktivnost 2.**

Učenici će se služeći se slikovnim materijalom upoznati s nekim od najljepših umjetničkih djela staroga vijeka (Partenon, Zeusov kip i hram u Olimpiji, Bacač diska, slikarstvo na vazama).

**Aktivnost 3.**

Metodom razgovora učenici će reći sve što znaju o kazalištima, a zatim će pročitati izvor o razvoju kazališta i odgovoriti na pitanja uz izvor.

**Aktivnost 4.**

Učenici će samostalno pročitati o razvoju znanosti (povijesti, filozofije, medicine i matematike ) u Grčkoj i usporediti sa znanostima koje su se razvile u civilizacijama prvih pisama, u Mezopotamiji.

Jedan učenik / jedna učenica naglas će pročitati izvor (ulomak Hipokratove zakletve) te će učenici samostalno odgovoriti na pitanja uz izvor.

Za domaću zadaću učenici će u radnoj bilježnici riješiti sve preostale zadatke u temi Grčki svijet.

Ako je izborna tema koju će učitelj/ica raditi sljedeći sat Grčki mitovi i legende, onda će učenicima podijeliti zadatke da pročitaju zadani mit i nauče ga prepričati za sljedeći put predstavljajući ga u obliku u kojemu žele (plakat, strip, videouradak, prepričavanje, gluma…)

**PLAN PLOČE**

Grčka vjerovanja, kultura, umjetnost i znanost

Vjerovanje

-mnogobošci – Zeus, Hera, Atena i dr. na Olimpu – bogovi s ljudskim osobinama

-heroji (polubogovi) – Heraklo, Tezej, Ahilej, Arahna

-proročanstva – vrlo važna – Apolonov hram u Delfima – proročica Pitija

- Olimpija – najvažnije vjersko središte

Kultura i umjetnost

-graditeljstvo – Partenon, kiparstvo, slikarstvo

- kazalište – tragedije i komedije

Znanost

**-**povijest – Herodot, Tukidid i Ksenofont

-„otac medicine“ – Hipokrat

-matematika – Pitagora

- važno djelovanje filozofa – Aristotel

**Vrednovanje**

**- Vrednovanje za učenje**

Aktivnost 3-2-1 – Učenici trebaju napisati tri informacije za koje misle da ih znaju, dvije informacije koje znaju da ne znaju te jednu informaciju za koju samopouzdano tvrde u što su sigurni da znaju o temi. Ispunjen obrazac može se kasnije upotrijebiti pri oblikovanju dnevnika učenja pojedinoga učenika.