**Broj sata**: 40.

**Nastavna jedinica**: Propast Atene i uspon Makedonije

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: D. Politika**

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* prepoznaje suprotnosti Atene i Sparte
* procjenjuje pouzdanost Tukidida kao povjesničara
* definira pojmove: barbari, filipike
* opisuje uzrok, tijek i posljedice Peloponeskoga rata uz pomoć karte i teksta u udžbeniku
* prikuplja važne povijesne činjenice iz povijesnoga izvora o Filipu II.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – Grčka; Hrvatski jezik – rad na tekstu

**MPT:** Učiti kako učiti, Osobni i socijalni razvoj, GOO

**PRIJEDLOG AKTIVNOSTI**

U uvodnoj aktivnosti učenici će odgovoriti na pitanja iz uvoda u novu nastavnu jedinicu.

Najaviti novu temu: suprotnosti između Sparte i Atene dovele su do rata koji je nazvan Peloponeski rat. Dok su grčki polisi ratovali, na sjeveru se rađala nova sila – Makedonija. Naglasiti da nam je izvor za Peloponeske ratove Tukidid.

**Aktivnost 1.**

Učenici će samostalno pročitati tekst o Tukididu na str. 98. i odgovoriti na sljedeće pitanje: Možemo li i zašto vjerovati Tukididu?

**Aktivnost 2.**

Učenici će proučiti kartu na str. 97., uočiti suprotstavljene strane, odgovoriti na pitanja uz kartu i nakon čitanja prvoga odlomka izdvojiti uzrok sukoba. Nakon čitanja drugoga odlomka odrediti i njegovo trajanje.

**Aktivnost 3.**

Učitelj/ica će objasniti način ratovanja, a učenici će usporediti prednosti i nedostatke sukobljenih strana. Nakon toga će učenici pročitati opis kuge u Ateni i odgovoriti na pitanja uz izvor.

**Aktivnost 4.**

Učenici će na karti pokazati položaj Makedonije, a učitelj/ica će objasniti pojam barbari te ulogu Filipa II. u jačanju makedonske države. Učenici će nakon čitanja Filipove izreke na 99. str. i Demostenove filipike na 100. str. navesti neke Filipove osobine i procijeniti njegove postupke.

**PLAN PLOČE**

Propast Atene i uspon Makedonije

- izvor: Tukidid

- uzrok rata: jačanje moći Atene i njezinih saveznika

- taktika: Spartanci pustoše Atiku, a Atenjani brodovima napadaju peloponesku obalu

- opsada Atene – kuga

- kraj rata: poraz Atene nakon 27 godina ratovanja

- posljedice rata: upropašteno grčko gospodarstvo i uspon Makedonije čiji kralj Filip II. želi osvojiti Grčku i Perziju

- Demosten – držao oštre govore protiv njega – filipike

- Filip II. osvojio Grčku

**Vrednovanje**

**- Vrednovanje za učenje**

Izlazna kartica – Učenici će riješiti zadatak 39. i 41., str. 53. – 54. u RB.