**Redni broj sata:** 57. i 58.

**Naziv nastavne jedinice:** Svakodnevni život Rimljana

**Tip nastavnoga sata**: obrada novoga nastavnog gradiva

**Tema**: Rimski svijet

**Domena:** Društvo

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima, Kontinuitet i promjena

**Vremensko trajanje aktivnosti**: 2 školska sata

**Odgojno-obrazovni ishodi na razini aktivnosti:**

Učenik:

* opisuje način života i odjeću Rimljana
* razlikuje život u domusu i insuli na temelju slike u udžbeniku
* izdvaja povijesne činjenice na temelju povijesnoga izvora
* uspoređuje život starih Rimljana s današnjim životom.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Likovna kultura

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj, Održivi razvoj

**PRIJEDLOG AKTIVNOSTI**

**Aktivnost 1.**

Učenici se dijele u grupe (broj grupa ovisi o veličini razrednoga odjela), a svaka grupa ima jedan zadatak koji istražuje. Svaki član grupe mora biti upoznat s temom koju istražuje.

Zadatci za grupe:

Grupa 1.: Vaš je zadatak pročitati u udžbeniku tekst *Rimska obitelj* na 136. str. i izdvojiti najvažnije podatke o vašoj temi.

Grupa 2.: Vaš je zadatak pročitati u udžbeniku tekst *Svakodnevni život* na 136. str. i izdvojiti najvažnije podatke o vašoj temi.

Grupa 3.: Vaš je zadatak analizirati povijesni izvor u udžbeniku na str. 137. i odgovoriti na postavljena pitanja uz izvor.

Grupa 4.: Vaš je zadatak analizirati sliku u udžbeniku na str. 138. i objasniti razlike u stanovanju u domusima i insulama.

Grupa 5.: Vaš je zadatak analizirati povijesni izvor u udžbeniku na str. 139. i odgovoriti na postavljena pitanja uz izvor.

**Aktivnost 2.**

Slijedi vršnjačko podučavanje. Članovi grupa prezentiraju svoju temu. Potrebno je uvijek usporediti život starih Rimljana s današnjim životom.

**Aktivnost 3.**

Učenici će samostalno proučiti digitalne obrazovne sadržaje *Posljednji dan Pompeja* i *Kako su živjeli antički Rimljani* te riješiti zadatke uz njih.

**PLAN PLOČE**

Svakodnevni život Rimljana

- rimska obitelj – pater familias i mater familias

- odjeća: toga i tunika

- stanovanje: insula i domus

**Vrednovanje:**

**- Vrednovanje kao učenje**

Samovrednovanje se može provesti pomoću aktivnosti 4 kuta. Učenici će kroz tu aktivnost procijeniti svoju aktivnost i sudjelovanje u izvršenju zadatka.

U svaki kut učionice postavljene su izjave:

1. Nisam zadovoljan/zadovoljna kako sam usvojio sadržaje ovoga sata ili izvršio/izvršila aktivnost.

2. Trudio/trudila sam se usvojiti i napraviti što više, ali mi nije polazilo za rukom.

3. Mislim da sam usvojio/usvojila dovoljno sadržaja ili uspješno izvršio/izvršila aktivnost, ali mogao sam /mogla sam i bolje.

4. Uspješno sam izvršio/izvršila aktivnost i usvojio/usvojila sve sadržaje te mogu pomoći i drugima da budu tako uspješni.

Učenici odabiru svoj kut, a učitelj/ica dobiva povratnu informaciju o tome koliko je sat bio uspješan.

**- Vrednovanje za učenje**

Učenici će riješiti zadatke 32., 33. i 34. u radnoj bilježnici na str. 71., zadatke 35. i 36. na str. 72. i zadatak 37. na str. 73.