**Redni broj sata:** 66.

**Naziv nastavne jedinice:** Rimska vladavina i kulturna baština na hrvatskome prostoru; Kriza Rimskoga Carstva i seoba naroda

**Tip nastavnoga sata**: ponavljanje nastavnoga gradiva

**Tema**: Rimski svijet

**Domena:** Znanost i tehnologija; Politika

**Odgojno-obrazovni ishod predmeta:**

POV OŠ C.5.1. Učenik obrazlaže važnost širenja izuma i tehnologija u prapovijesti i starome vijeku.

POV OŠ D.5.1 Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti**: Vrijeme i prostor, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* opisuje posljedice rimske osvajačke politike na području današnje Hrvatske
* imenuje narode koji su živjeli na području današnje Hrvatske prije dolaska Rimljana
* nabraja što smo baštinili od starih Rimljana
* imenuje nove narode
* opisuje razloge krize Rimskoga Carstva
* objašnjava uzroke i posljedice pada Zapadnoga Rimskog Carstva

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Vjeronauk

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Ponoviti s učenicima nastavno gradivo uz pomoć pitanja:

* Tko je naseljavao prostor današnje Hrvatske u antičko doba?
* Koji su najpoznatiji ilirski narodi? Pokazati na karti na kojim su područjima živjeli.
* Što su gradine? Zašto nastaju?
* Koji su bili uzroci ratova Ilira i Rimljana? Kako su ratovi završili?
* Kako su Rimljani organizirali svoju vlast na području današnje Hrvatske?
* Što je romanizacija?
* Koja su najvažnija gradska središta u provincijama Dalmacija i Panonija?
* Koji su se ostatci rimskih građevina sačuvali do danas na području današnje Hrvatske?
* Koji su razlozi krize Rimskoga Carstva?
* Koji događaj vezujemo uz 395. godinu?
* Koji događaj vezujemo uz 476. godinu?
* Koji su se novi narodi pojavili na prostoru Europe u vrijeme seobe naroda?
* Što je vandalizam?

**Aktivnost 2.**

Odigrati igru asocijacija:

|  |  |  |  |  |
| --- | --- | --- | --- | --- |
|  | A | B | C | D |
| 1 | sjever | German | trčati pa … | druga pol. 5. stoljeća |
| 2 | istok | zbacio Romula Augustula | … u nesvijest | prekretnica |
| 3 | jug | vojskovođa | Tko visoko leti, nisko … | početak novoga povijesnog razdoblja |
|  | **zapad** | **Odoakar** | **pad/pasti** | **476. g.** |

**Rješenje: Pad Zapadnoga Rimskog Carstva**

Nakon što učenici odgonetnu konačno rješenje asocijacije pitati ih zašto je taj događaj bio izuzetno važan za europsku povijest?.

**Vrednovanje:**

**- Vrednovanje naučenoga**

Ocijeniti znanje onih učenika koji su se posebno istaknuli znanjem i aktivnošću.