**Broj sata**: 37.

**Nastavna jedinica**: Grčko-perzijski ratovi

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: D. Politika**

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima uzroke i povod Grčko-perzijskih ratova
* pokazuje na karti Grčke kretanja perzijske vojske Darija I. i Kserksa te mjesta bitaka – Maraton, Termopile i Salaminu
* opisuje razloge poraza Grka kod Termopila nakon analize povijesnoga izvora iz udžbenika (str. 92.)
* opisuje razloge poraza Perzijanaca kod Salamine nakon analize povijesnoga izvora iz udžbenika (str. 93.).

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Velike bitke Grčko-perzijskih ratova*

**Povezanost s nastavnim predmetima:** Geografija – Grčka; Hrvatski jezik – rad na tekstu

**MPT:** Učiti kako učiti, Upotreba IKT-a, Osobni i socijalni razvoj, GOO

**PRIJEDLOG AKTIVNOSTI**

U uvodnoj aktivnosti učenici će ponoviti gradivo prethodne nastavne jedinice tako da će učenici koji su se uživjeli u osobu koja je Spartanac ili Atenjanin opisati način svoga života.

U najavi nove nastavne jedinice učitelj/ica će naglasiti kako je izvor za ove događaje Herodot koji je kao Jonjanin rodom iz Halikarnasa i sam bio sudionik rata i zbog toga je njegov odnos prema događajima pristran.

**Aktivnost 1.**

Učenici se potom dijele u grupe, a svaka grupa ima jedan zadatak koji istražuje.

Zadaci za grupe:

Grupa 1.: Vaš je zadatak uz pomoć udžbenika i DOS-a istražiti uzrok i povod Grčko-perzijskih ratova. Zajedno izdvojite najvažnije podatke o vašoj temi. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 2.: Vaš je zadatak uz pomoć udžbenika i DOS-a istražiti Bitku na Maratonskome polju. Objasnit ćete značaj Atenjanina Fidipida i Maratonske utrke. Zajedno izdvojite najvažnije podatke o vašoj temi. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 3.: Vaš je zadatak uz pomoć udžbenika i DOS-a istražiti Bitku u Termopilskome klancu. Zajedno izdvojite najvažnije podatke o vašoj temi. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 4.: Vaš je zadatak uz pomoć udžbenika i DOS-a istražiti Bitku kod Salamine. Zajedno izdvojite najvažnije podatke o vašoj temi. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 5.: Vaš je zadatak uz pomoć udžbenika i DOS-a istražiti posljedice ratova. Zajedno izdvojite najvažnije podatke o vašoj temi. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Učenici će za domaću zadaću riješiti zadatke 33. – 35., str. 51. – 52. u RB.

**PLAN PLOČE**

Grčko-perzijski ratovi

**-** uzrok: perzijsko osvajanje Male Azije i ugrožavanje grčke trgovine

**-** povod: ustanak maloazijskih Grka protiv perzijske vlasti i pomoć Atenjana ustanicima

- 490. g. pr. Kr. Maratonska bitka – pobjeda atenskih hoplita (teško naoružani pješaci) – maratonska trka

- 480. g. pr. Kr. Bitka kod Termopila – otpor Leonide i Spartanaca

- Bitka kod Salamine – Temistoklovo lukavstvo –pobjeda Grka

- posljedice: razmirice Atene i Sparte nakon pobjede

**Vrednovanje**

**- Vrednovanje za učenje**

Minuta za kraj – Pitanje za učenike na radnome listiću: *Zašto se kaže da je grčki miš pobijedio perzijskoga slona?*

**- Vrednovanje kao učenje**

Listić za učenike – sposobnost rada u skupini

Ime i prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred:\_\_\_, datum:\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
|  |  | ime | ime | ime | ime | zajednička |
| Odnos prema zadatcima. | Samoinicijativno radi. |  |  |  |  |  |
| Rješava zadatke. |  |  |  |  |  |
| Dovršava zadatke. |  |  |  |  |  |
| Odnos prema drugima. | Pažljivo sluša druge. |  |  |  |  |  |
| Dogovara se. |  |  |  |  |  |
| Prihvaća prijedloge. |  |  |  |  |  |
| Pokazuje poštovanje prema drugima. |  |  |  |  |  |
| Pomaže drugima. |  |  |  |  |  |
| Preuzima odgovornost. (priznaje i ispravlja greške). | |  |  |  |  |  |
| Sposobnost rada u skupini. | |  |  |  |  |  |