**Broj sata**: 36.

**Nastavna jedinica**: Nastanak i razvoj polisa – Sparta i Atena; Grčka kolonizacija

**Tip nastavnoga sata:** ponavljanje nastavnoga gradiva

**Tema:** Grčki svijet

**Domena: B. Ekonomija, D Politika**

**Odgojno-obrazovni ishod predmeta:**

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Usporedba i sučeljavanje

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava osnovna obilježja grčkih polisa na primjeru Sparte i Atene
* uspoređuje način života ljudi u Sparti i u Ateni
* opisuje uzroke, tijek i posljedice grčke kolonzacije
* pokazuje kolonizaciju Grka na karti.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Grčka kolonizacija*

**Povezanost s nastavnim predmetima:** Geografija – snalaženje na karti; Hrvatski jezik – čitanje povijesne naracije, jezično izražavanje, vođenje bilješki

**MPT:** Učiti kako učiti, Osobni i socijalni razvoj, GOO

**PRIJEDLOG AKTIVNOSTI**

Na ovome će satu učenici ponoviti što su naučili u prethodne dvije nastavna teme. Upitati učenike što je polis, koji su polisi bili najmoćniji, kako su izgledali grčki-gradovi države, čime se bavilo stanovništvo pojedinih polisa te zašto se polisi nisu ujedinili u jedinstvenu državu.

**Aktivnost 1.**

Najaviti ponavljanje života u Sparti i Ateni te kolonizacije pomoću igre otvaranja polja. Učenici će ponoviti pravilo igre otvaranja polja.

Za domaću zadaću učenici će se uživjeti u osobu koja je ili Spartanac ili Atenjanin te opisati način „svoga“ života. To će prezentirati na sljedećemu satu.

**PLAN PLOČE**

|  |  |  |  |  |
| --- | --- | --- | --- | --- |
|  | A | B | C | D |
| 1 | UZROCI KOLONIZACIJE | ŽIVOT ATENJANKI | DRUŠTVO U ATENI | ARISTOKRATSKA REPUBLIKA |
| 2 | ORGANIZACIJA VLASTI U SPARTI | PODJELA DRUŠTVA U SPARTI | ORGANIZACIJA VLASTI U ATENI | DEMOKRACIJA |
| 3 | POSLJEDICE KOLONIZACIJE | SPARTANSKI ODGOJ | SVAKODNEVNI ŽIVOT U ATENI | MONARHIJA |
| 4 | DORANI | DUŽNIČKO ROPSTVO | GRČKE KOLONIJE NA OBALI JADRANA | METROPOLA I KOLONIJA |

Pojmovi koje trebaš razvrstati su: Peloponez, Atika, Dorani, Jonjani, dva kralja, Vijeće staraca, Narodna skupština, demos, aristokracija, robovi, lakonski govor, vojnički odgoj, aristokratska republika, monarhija, demokracija, razvoj obrta i trgovine.

**Vrednovanje**

**- Vrednovanje za učenje**

Vennov dijagram – Upiši u krugove obilježja navedenih polisa. Njihove sličnosti navedi u presjeku krugova. Pojmovi koje trebaš razvrstati su: Peloponez, Atika, Dorani, Jonjani, dva kralja, Vijeće staraca, Narodna skupština, demos, aristokracija, robovi, lakonski govor, vojnički odgoj, aristokratska republika, monarhija, demokracija, razvoj obrta i trgovine.

**- Vrednovanje naučenoga**

Ocijeniti znanje onih učenika koji su se posebno istaknuli znanjem i aktivnošću.