**Broj sata:** 25.

**Nastavna jedinica:** Vjerovanja naroda prvih civilizacija – izborna tema

**Tip nastavnoga sata**: obrada novoga nastavnog gradiva

**Nastavna tema**: Civilizacije prvih pisama

**Domene:** Filozofsko-religijsko-kulturno područje

**Odgojno-obrazovni ishod predmeta:**

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima nove pojmove: vjera u jednoga boga (monoteizam), Biblija, budizam, zoroastrizam
* razlikuje vjerovanje Židova od vjerovanja drugih naroda staroga vijeka
* opisuje djelovanje i značaj Bude i Konfucija
* analizira pisani materijal

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Informatika, Hrvatski jezik, Tehnička kultura, Vjeronauk, Likovna kultura

**Povezanost MPT:** Učiti kako učiti, Uporaba IKT-a, Održivi razvoj, Poduzetništvo

**PRIJEDLOG AKTIVNOSTI**

**Aktivnost 1.**

Učitelj/ica će s učenicima ponoviti što su dosad naučili o vjerovanjima Egipćana i naroda s prostora Mezopotamije te najaviti da će se danas upoznati s vjerovanjima ostalih naroda. Učenici će se upoznati s vjerovanjima na prostoru Indije, Kine, Perzije i vjerovanjem Židova. Učenici će biti podijeljeni u grupe i svaka će grupa obraditi jedno područje te ga kasnije prezentirati.

**Aktivnost 2.**

Učitelj/ica će grupama podijeliti ranije pripremljen pisani i slikovni materijal uz pomoć kojega će izraditi plakate.

**Aktivnost 3.**

Slijedi vršnjačko podučavanje. Članovi grupa prezentiraju svoju temu.

**PLAN PLOČE**

* izrađeni plakati izloženi u učionici

**Vrednovanje:**

**- Vrednovanje kao učenje**

Samoprocjena i procjenu rada učenika u grupi. Naglasak je na tome da učenici objektivno ocijene svoj rad i ponašanje te budu kritični i samokritični.