**Broj sata**: 43.

**Nastavna jedinica**: Svakodnevni život Grka

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: E. Filozofsko-religijsko-kulturno područje**

**Odgojno-obrazovni ishod predmeta:**

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* procjenjuje važnost Olimpijskih igara u životu Grka
* opisuje grčke gozbe i uspoređuje ih s današnjima
* opisuje položaj robova, žena i djece
* uspoređuje položaj žena u Ateni i Sparti
* piše kratak tekst uživljavajući se u ulogu grčkoga djeteta.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Hrvatski jezik – čitanje povijesne naracije, jezično izražavanje, vođenje bilješki

**MPT:** Učiti kako učiti, Osobni i socijalni razvoj, GOO, Zdravlje, Održivi razvoj

**PRIJEDLOG AKTIVNOSTI**

U prvome dijelu sata učenici će u razgovoru s učiteljem/učiteljicom ponoviti gradivo koje je vezano uz ovu nastavnu jedinicu (Sparta i Atena).

U najavi nove nastavne jedinice učitelj/ica će istaknuti da će učenici nakon današnjega sata moći zamisliti kako je izgledao svakodnevni život u Staroj Grčkoj. Najaviti rad u grupama.

**Aktivnost 1.**

Učitelj/ica će podijeliti učenike u 4 grupe: 1. Olimpijske igre; 2. položaj robova; 3. žene u staroj Grčkoj; 4. grčka djeca. Učenici će osmisliti i izraditi plakat na zadane teme.

**Aktivnost 2.**

Učenici će izlagati na zadane teme.

Za domaću zadaću zadati učenicima da napišu kratak tekst uživljavajući se u ulogu grčkoga dječaka ili djevojčice te riješe zadatak 32. u RB, str. 51..

**PLAN PLOČE**

Svakodnevni život Grka

Olimpijske igre

- 776. g. prije Krista – prve igre, računanje vremena

- održavaju se u Olimpiji u čast boga Zeusa – natjecanje u sportu , umjetnosti, pjesništvu

Položaj robova

- robovi – obavljali različite poslove

- rob – pokretna imovina

Žene u staroj Grčkoj

- podređene muškarcu, vode život odvojen od muškaraca

- Spartanke slobodnije

Grčka djeca

- djevojčice ostaju u kući s majkama, a dječaci idu u školu

**Vrednovanje**

**- Vrednovanje kao učenje**

Učenici će izabrati učenike koji su bili najbolji u izlaganju po sljedećemu kriteriju predstavljanja.

|  |  |  |  |
| --- | --- | --- | --- |
| **Učenik:**  **Razred:**  **Datum:** | **neostvareno** | **djelomično ostvareno** | **potpuno ostvareno** |
| Predstavljeno je u zadanome vremenu. |  |  |  |
| Predstavljanje ima uvod, razradu, zaključak. |  |  |  |
| Predstavljanje je glasno, jasno i razumljivo. |  |  |  |
| Predstavljanje je tečno (bez zastajkivanja) i samostalno (plakat je samo podsjetnik). |  |  |  |
| Moguće jezične pogreške u govoru samostalno su ispravljene. |  |  |  |
| Pogled upućuje publici, primjerene geste, govor tijela. |  |  |  |
| Naglašava bitno (postavljanje pitanja, zadavanje zadataka ). |  |  |  |
| Odgovoreno na pitanje publike. |  |  |  |

**- Vrednovanje naučenog**

Učitelj/ica te učenike može ocijeniti.