**Broj sata:** 23.

**Nastavna jedinica:** Svakodnevica naroda prvih civilizacija

**Tip nastavnoga sata**: obrada novoga nastavnog gradiva

**Nastavna tema**: Civilizacije prvih pisama

**Domena:** Društvo

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava kako je izgledalo društvo Staroga istoka
* opisuje svakodnevni život naroda prvih civilizacija
* iznosi vlastiti stav o nejednakosti u društvima Staroga istoka
* izdvaja bitne povijesne činjenice analizom povijesnih izvora.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Informatika, Hrvatski jezik, Likovna kultura, Tehnička kultura, Matematika

**Povezanost MPT:** Učiti kako učiti, Uporaba IKT-a, Održivi razvoj, Poduzetništvo, Zdravlje

**PRIJEDLOG AKTIVNOSTI**

**Aktivnost 1.**

Učitelj/ica će upoznati učenike s organizacijom društva Staroga istoka. Nakon što učitelj/ica nabroji slojeve društva, pitat će učenike prepoznaju li sličnost s još nekim društvom o kojemu su učili. Za očekivati je da će učenici doći do zaključka da je riječ o egipatskome društvu. Nakon toga učitelj/ica će naglasiti da su društva Staroga istoka bila društva nejednakosti te tražiti od učenika da iznesu svoj stav o nejednakosti. Rasprava.

**Aktivnost 2.**

Učitelj/ica će učenicima ukazati na povezanost razvoja poljoprivrede i čitava niza prirodnih znanosti, kao što su matematika i astronomija. Objasniti što su prirodne znanosti. Objasniti zašto je bio potreban precizan kalendar.

**Aktivnost 3.**

Učenici samostalno analiziraju pisane povijesne izvore vezane uz medicinu i liječenje (str. 65.) i odgovaraju na postavljene zadatke uz njih.

**Aktivnost 4.**

Učenici će samostalno pročitati tekst u udžbeniku (str. 66.) *Svakodnevni život* i izdvojiti bitne činjenice te ih zapisati u bilježnicu. Analizirati izvor 10. (str. 66.).

**Aktivnost 5.**

Učenici će samostalno pročitati izvor 11. i u digitalnim obrazovnim sadržajima pogledati *Mit o Izidi i Ozirusu.*

**PLAN PLOČE**

Svakodnevica naroda prvih civilizacija

- društvo Staroga istoka: vladar, svećenstvo, činovnici, vojska, seljaci, obrtnici, trgovci, robovi – društvo nejednakosti

- razvoj prirodnih znanosti: matematika i astronomija

**-** kalendar

- medicina

- svakodnevni život

**Vrednovanje:**

**Vrednovanje za učenje:**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će riješiti zadatke u radnoj bilježnici koji se odnose na svakodnevicu naroda prvih civilizacija.