**Broj sata**: 1.

**Nastavna jedinica**: Uvodni sat

**Tip nastavnoga sata:** obrada novoga nastavnog gradiva

**Tema: Uvod u povijest**

**Domena E. Filozofsko-religijsko-kulturno područje**

**Odgojno-obrazovni ishod predmeta:**

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Kontinuitet i promjena, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* koristi udžbenik povijesti u svakodnevnome radu
* navodi potrebna sredstva (pribor) za nastavu povijesti
* utvrđuje svoje predznanje uz pomoć uvodnoga ponavljanja
* iskazuje vlastito mišljenje o utjecaju povijesti na sadašnjost i budućnost.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Zašto učimo povijest?*

**Povezanost s nastavnim predmetima:** Priroda i društvo, Hrvatski jezik

**MPT:** Građanski odgoj i obrazovanje, Učiti kako učiti, Upotreba IKT-a

**PRIJEDLOG AKTIVNOSTI**

**Aktivnost 1.**

S obzirom na to da je ovo sat na kojemu se učenici po prvi put susreću s predmetom Povijest i s učiteljem/učiteljicom Povijesti, prvo će se svi međusobno upoznati. Učenici će razgovarati dajući svoje odgovore na pitanja: Što je za vas povijest?, Što ste dosad naučili o povijesti Hrvatske? i slično.

**Aktivnost 2.**

Slijedi upoznavanje učenike sa sadržajima rada u 5. razredu, s nastavnim sredstvima (udžbenikom, radnom bilježnicom i digitalnim obrazovnim sadržajima) i s nastavnim pomagalima koja postoje u učionici.

Učenici se upoznaju i s načinom rada na satu Povijesti, s načinom vrednovanja, kao i s kriterijima ocjenjivanja. Ideje učenika o načinima komuniciranja na satovima Povijesti učitelj/ica zapisuje na ploču, a razgovorom se utvrđuju zajednički stavovi.

**Aktivnost 3.**

Učenici će pogledati DOS *Zašto učimo povijest?* U razgovoru s učenicima, uz pomoć primjera, objasniti što su uzroci, a što posljedice nekoga događaja. Objasniti učenicima povezanost između povijesti, sadašnjosti i budućnosti. Učenici iskazuju svoje mišljenje i daju vlastiti primjer o utjecaju nekoga prošlog događaja na sadašnjost i budućnost.

Učitelj/ica će uputiti učenike da kod kuće potanko pregledaju udžbenik kako bi se već na sljedećemu satu s njim bez problema koristili. Ostaviti malo vremena za učenička pitanja, kojih će zasigurno biti.

**PLAN PLOČE**

Na ploči zabilježiti pravila ponašanja na satovima Povijesti.

**Vrednovanje**

**- Vrednovanje za učenje**

Minuta za kraj

Učenici daju učitelju/učiteljici prvu povratnu informaciju odgovarajući na pitanje *Zašto učimo povijest?* u svoju bilježnicu.