**Broj sata**: 31.

**Nastavna jedinica**: Najstarije doba grčke povijesti

**Tip nastavnoga sata:** obrada novoga nastavnog gradiva

**Tema:** Grčki svijet

**Domena A. Društvo**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* prepoznaje obilježja grčkoga reljefa
* objašnjava svojim riječima ključne pojmove: antičko doba, polis, Heleni, Helada
* opisuje uz pomoć povijesne karte iz udžbenika doseljenje grčkih plemena
* analizira Tukididov zapis o najstarijoj prošlosti Grčke
* opisuje kako je klima utjecala na svakodnevni život ljudi pomoću izvora sa 76. str.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – snalaženje na karti – Sredozemlje; Hrvatski jezik – rad na tekstu

**MPT:** Učiti kako učiti, Osobni i socijalni razvoj

**PRIJEDLOG AKTIVNOSTI**

Ponoviti s učenicima pojam civilizacije i prisjetiti se koje su civilizacije upoznali na satovima Povijesti.

Jedan će učenik pročitati uvod u novu nastavnu cjelinu i učenici će vjerojatno prepoznati neke od tema kojima ćemo se baviti.

Najaviti učenicima da ćemo sljedećih sati upoznati grčku civilizaciju koja je ujedno i prva velika civilizacija na europskome tlu.

**Aktivnost 1.**

Učitelj/ica na karti pokazuje prostor Grčke, a učenici uočavaju njezine prirodne karakteristike.

U takvo područje dolaze indoeuropski Grci ili, kako su sebe nazivali, Heleni. Novonaseljen i negostoljubiv planinski prostor nazvali su Helada. Planine nisu omogućavale njihovo ujedinjenje. Oni nisu došli svi odjednom nego u različitim plemenima u različitim valovima.

Učenici odgovaraju na pitanja uz kartu u udžbeniku.

**Aktivnost 2.**

Nakon toga učenici čitaju povijesni izvor o najstarijoj prošlosti Grčke i uočavaju promjene u načinu života stanovnika nakon doseljenja.

**Aktivnost 3.**

Čitajući izvor o klimi učenici će uočiti i kako je klima utjecala na život starih Grka.

Učenici će za domaću zadaću istražiti o Apoksiomenu u DOS-u.

**PLAN PLOČE**

Najstarije doba grčke povijesti

- antičko doba – razdoblje grčke i rimske civilizacije

- grčka civilizacija – prva velika europska civilizacija

- Grčka – planinski reljef, razvedena obala i sredozemna klima

- grčka plemena:

Ahejci

Jonjani Heleni – Helada

Dorani

- osnivanje polisa – gradova-država

- najvažniji polisi – Atena i Sparta

**Vrednovanje**

**- Vrednovanje za učenje**

Izlazna kartica

Učenici popunjavaju prvih šest zadatka u radnoj bilježnici, str. 40. – 41.