**Broj sata**: 34.

**Nastavna jedinica**: Nastanak i razvoj polisa – Sparta i Atena

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: D. Politika**

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Usporedba i sučeljavanje, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* prepoznaje razlike između polisa Atena i Sparta
* objašnjava svojim riječima ključne pojmove: aristokracija, demos, demokracija, monarhija, republika
* razlikuje društveno uređenje Sparte i društveno uređenjeAtene (aristokratsku monarhiju i aristokratsku republiku)
* izdvaja ključne podatke iz pisanih, slikovnih i zvučnih izvora.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Upoznajmo Grke i Grčku (*film *Sparta)*

**Povezanost s nastavnim predmetima:** Geografija – Grčka; Hrvatski jezik – rad na tekstu

**MPT:** Učiti kako učiti, Upotreba IKT-a, Osobni i socijalni razvoj, GOO

**PRIJEDLOG AKTIVNOSTI**

U uvodnoj aktivnosti ponoviti s učenicima o doseljavanju grčkih plemena, pojam polis, mračno doba.

Objašnjenje položaja Atene i Sparte na zemljovidu Grčke. Pokazati poluotok Atiku na kojemu su Jonjani stvorili Atenu te Peloponez koji su naselili Dorani

Najaviti da će saznati nešto više o polisima Sparti i Ateni.

**Aktivnost 1.**

Učenici će usporediti slikovni i pisani povijesni izvor o Sparti. Odgovorit će na pitanja uz izvor na 81. str.

Učitelj/ica učenicima objašnjava organizaciju vlasti u Sparti, objašnjava podjelu stanovništva na Spartance i starosjedioce. Starosjedioci se dijele na one koji su prihvatili spartansku vlast i time mogu slobodno živjeti kao obrtnici i trgovci i na one koji nisu prihvaćali spartansku vlast pa su kao robovi morali obrađivati posjede Spartanaca i raditi najteže poslove.

**Aktivnost 2.**

O spartanskome odgoju učenici će pogledati DOS *Sparta* u trajanju od 2,49 minute. Nakon toga će pročitati Plutarhov izvor te usporediti ta dva izvora.

**Aktivnost 3.**

Učitelj/ica objašnjava učenicima promjene u načinu vladanja Atenom od kraljevine, preko aristokratske republike do demokracije.

Jedan će učenik naglas pročitati odlomak *Život u Ateni*. Metodom razgovora s učenicima analizirati svakodnevni život u Ateni.

Učenici će za domaću zadaću riješiti zadatke 18. – 24., str. 45. – 48. u RB.

**PLAN PLOČE**

Sparta i Atena

|  |  |  |
| --- | --- | --- |
|  | SPARTA | ATENA |
| vrijeme osnutka | oko 900. g. pr. Krista | 8. st. pr. Krista |
| mjesto osnutka | Peloponez | Atika |
| osnivači | Dorani | Jonjani |
| oblik vlasti | dva kralja, Vijeće staraca i Narodna skupština | najprije kraljevina, potom aristokratska republika pa demokracija |
| stanovništvo | Spartanci i pokoreno stanovništvo  poluslobodni, bez robovi  političkih prava | aristokracija, demos i robovi |
| način života | vojnička organizacija – spartanski odgoj | rasprave o dobrobiti Atene, žene bez prava |

**Vrednovanje**

**- Vrednovanje za učenje**

Izlazna kartica – Pitanje za učenike na radnome listiću:

Nabrojite barem tri razlike između polisa Atena i Sparta.