**Broj sata**: 5.

**Nastavna jedinica**: Što je povijest, računanje vremena i podjela prošlosti

**Tip nastavnoga sata:** ponavljanje nastavnoga gradiva

**Tema: Što je povijest?**

**Domena E. Filozofsko-religijsko-kulturno područje**

**Odgojno-obrazovni ishod predmeta:**

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Uzroci i posljedice

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava uzroke i posljedice prošlih događaja i pojava koje proučava
* razlikuje i objašnjava vrste i obilježja povijesnih izvora
* koristi osnove mjerenja i računanja vremena te ilustrira protok vremena na njemu prikladan način.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, povijesna i geografska karta, lenta vremena

**Povezanost s nastavnim predmetima:** Geografija − vrste karata, Matematika − brojevni pravac

**MPT:** Osobni i socijalni razvoj, Učiti kako učiti, GOO

**PRIJEDLOG AKTIVNOSTI**

**Aktivnost 1.**

Učitelj/ica će na sredini ploče upisati ključni pojam – povijest, a učenici će asocijacije na taj pojam zapisati na ploči i povezati s ključnim pojmom. Ono što dobijemo bit će umna mapa.

Mogući pojmovi: povijest, prapovijest, povijesni izvori, muzej, arhiv, era, lenta vremena, desetljeće, stoljeće, tisućljeće, arheologija, povijesna i geografska karta… Nakon ispisivanja učenici će se javljati kako bi objasnili pojam svojim riječima.

**Aktivnost 2.**

Kako bi bolje uvježbali računanje vremena, učenici će svomu paru u klupi u bilježnicu napisati 10 godina kojima će učenik trebati odrediti stoljeće i tisućljeće kojemu pripadaju.

**Aktivnost 3.**

Za kraj zadati učenicima igru vješala: Povijest je učiteljica života.

Za domaću zadaću učenici će riješiti sljedeće zadatke:

1. Izračunaj koliko je trajalo pojedino povijesno razdoblje.

2. Godine 1483. tiskana je prva knjiga u Hrvatskoj. Koliko je godina prošlo od izuma pisma do tiskanja prve hrvatske knjige?

3. Drugi svjetski rat počeo je 1939. g. Koliko je vremena prošlo od završetka Prvoga svjetskog rata?

**PLAN PLOČE**

Što je povijest, računanje vremena i podjela prošlosti

− ponavljanje −

1. Izračunaj koliko je trajalo pojedino povijesno razdoblje.

2. Godine 1483. tiskana je prva knjiga u Hrvatskoj. Koliko je godina prošlo od izuma pisma do tiskanja prve hrvatske knjige?

3. Drugi svjetski rat počeo je 1939. g. Koliko je vremena prošlo od završetka Prvoga svjetskog rata?

**Vrednovanje**

**- Vrednovanje kao učenje**: Nakon rješavanja zadataka računanja vremena učenici će jedan drugome pregledati rješenja i utvrditi točnost zadataka. U slučaju nedoumice traže pomoć učitelja/učiteljice.

**- Vrednovanje kao učenje**

Samovrednovanje: Učenici će pomoću tablice na 18. str. u udžbeniku provjeriti svoje znanje.

**- Vrednovanje naučenoga**: Ocijeniti znanje onih učenika koji su se posebno istakli znanjem i aktivnošću.