**Broj sata**: 9.

**Nastavna jedinica**: Kameno doba

**Tip nastavnoga sata:** ponavljanje nastavnoga gradiva

**Nastavna tema:** Život ljudi u prapovijesti

**Domena: A, B, C**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Kontinuitet i promjena

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* na lenti vremena objašnjava podjelu prapovijesti
* uspoređuje život ljudi u starijemu i mlađemu kamenom dobu tako što će u tablicu upisati pojmove vezane uz starije i mlađe kameno doba
* pokazazujena karti Hrvatske barem tri nalazišta kamenoga doba
* opisuje izgled i život krapinskoga neandertalca koristeći barem tri navedena pojma: lov, nomadi, špilja, ognjšte, alat, sličnost s današnjim čovjekom
* opisuje život u mlađemu kamenom dobu koristeći barem tri navedena pojma: ratarstvo, stočarstvo, tehnološke promjene, sjedilački život, nastambe, prvi gradovi, keramika.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – snalaženje na karti; Hrvatski jezik – čitanje povijesne naracije, jezično izražavanje, pisanje

**MPT:** Učiti kako učiti, Održivi razvoj, GOO

**PRIJEDLOG AKTIVNOSTI**

**Aktivnost 1.**

Učitelj/ica će najaviti učenicima da će ponoviti naučeno u prethodna tri nastavna sata. Učenike će podijeliti u tri grupe. Prva će grupa osmisliti pet pitanja vezanih za nastavnu jedinicu Život u prapovijesti, druga grupa o krapinskom neandertalcu, treća o mlađemu kamenom dobu. Svaka će grupa svoja pitanja zapisati na papiriće određenih boja za svaku pojedinu grupu.

Učenici, članovi pojedine grupe, izvlače iz košarice pitanja drugih grupa i odgovaraju na njih. Ostali članovi grupe po potrebi dopunjuju jedan drugoga, a učitelj/ica dodatnim pitanja usmjerava ponavljanje sadržaja te upućuje učenike na povezivanje i usporedbu života ljudi u paleolitiku i neolitiku.

**Aktivnost 2.**

Nakon grupnoga rada učenici će pojmove s ploče ispravno uvrstiti u tablicu *starije i mlađe kameno doba* koju će nacrtati u svoju bilježnicu. Pojmovi: paleolitik, neolitik, lovci i skupljači, špilje, prve nastambe, špiljsko slikarstvo, otkriće vatre, prvi alat, keramika, luk i strijela, sjedilački život, nomadi, ledeno doba, zatopljenje, prvi gradovi, robna razmjena, Krapina, Vindija, Danilo.

**Aktivnost 3.**

Učenici će odigrati igru asocijacija.

|  |  |  |  |
| --- | --- | --- | --- |
| NIJE DRVO... | ROMUALDOVA … | PRVI ALAT | RATARSTVO |
| NIJE METAL... | VETERNICA | NOMADI | STOČARSTVO |
| NIJE PLASTIKA... | VINDIJA | LOV | SJEDILAČKI ŽIVOT |
| **KAMEN** | **ŠPILJA** | **PALEOLITIK** | **NEOLITIK** |
| **KAMENO DOBA** | | | |

**PLAN PLOČE**

**Kameno doba**

- pojmovi: paleolitik, neolitik, lovci i skupljači, špilje, prve nastambe, otkriće vatre, prvi alat, keramika, luk i strijela, sjedilački život, nomadi, ledeno doba, zatopljenje, prvi gradovi, robna razmjena, Krapina, Vindija, Danilo.

|  |  |
| --- | --- |
| starije kameno doba | mlađe kameno doba |
|  |  |

|  |  |  |  |
| --- | --- | --- | --- |
| NIJE DRVO... | MARKOVA … | PRVI ALAT | RATARSTVO |
| NIJE METAL... | VELA … | NOMADI | STOČARSTVO |
| NIJE PLASTIKA... | GRAPČEVA … | LOV | SJEDILAČKI ŽIVOT |
| **KAMEN** | **ŠPILJA** | **PALEOLITIK** | **NEOLITIK** |
| **KAMENO DOBA** | | | |

**Vrednovanje**

**- Vrednovanje za učenje**

Aktivnost 3-2-1 – Učenici trebaju napisati tri informacije za koje misle da ih znaju, dvije informacije koje znaju da ne znaju te jednu informaciju za koju samopouzdano tvrde u što su sigurni da znaju o temi. Ispunjen obrazac može se kasnije upotrijebiti pri oblikovanju dnevnika učenja pojedinoga učenika.

**- Vrednovanje naučenoga**

Ocijeniti znanje onih učenika koji su se posebno istaknuli znanjem i aktivnošću.