**Redni broj sata:** 54.

**Naziv nastavne jedinice:** Promjene uvjetovane rimskim osvajanjima

**Tip nastavnoga sata**: obrada novoga nastavnog gradiva

**Tema**: Rimski svijet

**Domena/e:** Politika

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* opisuje promjene u rimskome društvu uvjetovane rimskim osvajanjima
* objašnjava uzroke i posljedice građanskih ratova

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Ponoviti prošlu nastavnu jedinicu pomoću pitanja: Kako se zove temeljna jedinica rimske vojske? Kako je legija bila podijeljena? Što je trijumf? Koja su područja Rimljani osvojili? Što su provincije?

**Aktivnost 2.**

Učitelj/ica će upoznati učenike s promjenama u rimskome društvu i novom podjelom društva koja će izazvati nova previranja. Opisati tko su gladijatori i naglasiti koji je značaj Spartakova ustanka. Učenici će samostalno riješiti zadatak 10. u udžbeniku na str. 130.te zadatke vezane za scenu gladijatorske borbe iz filma *Spartak*.

Učenici samostalno čitaju povijesni izvor u udžbeniku na str. 131. i rješavaju zadatke vezane uz izvor. Potrebno je predvidjeti vrijeme za raspravu i komentare vezene uz zadatke iz povijesnoga izvora.

**Aktivnost 3.**

Učitelj/ica objašnjava pojmove *građanski rat* i *trijumvirat*. Učitelj/ica će upoznati učenike s obilježjima Cezarove vladavine (diktator) te kako su završile borbe za vlast nakon Cezarove smrti.

**Aktivnost 4.**

Učenici će samostalno pogledati digitalne obrazovne sadržaje *Gladijatori*, *Spartakov ustanak*, *Reforme braće Grakho* i *Cezarova šifra* te riješiti zadatke vezane uz njih.

**PLAN PLOČE**

Promjene uvjetovane rimskim osvajanjima

- promjene u rimskome društvu – podjela prema bogatstvu

- gladijatori – Spartakov ustanak

- građanski ratovi

- trijumvirati

- Gaj Julije Cezar

- Oktavijan

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će riješiti zadatke 17. i 18. u radnoj bilježnici na str. 65., zadatak 19. na str. 66. i zadatke 20., 21., i 22. na str. 67.