**Broj sata**: 41.

**Nastavna jedinica**: Aleksandar Veliki i helenizam

**Tip nastavnoga sata:** obrada novoga nastavnog gradiva

**Tema:** Grčki svijet

**Domena: D. Politika**

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava širenje Makedonije za vrijeme Aleksandra Velikoga te sudbinu države nakon njegove smrti
* crta lentu vremena Aleksandrovih osvajanja
* pokazuje na povijesnoj karti područja koja je osvojio Aleksandar Veliki
* navodi posljedice helenizma i njegovoga širenja
* izdvaja povijesne činjenice prezentirane pisanim izvorom u udžbeniku (str. 101.) te slikovnim materijalom (str.100. – 104.).

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – snalaženje na zemljovidu; Hrvatski jezik – čitanje povijesne naracije, jezično izražavanje, vođenje bilješki

**MPT:** Učiti kako učiti, Osobni i socijalni razvoj, GOO

**PRIJEDLOG AKTIVNOSTI**

U uvodnoj aktivnosti razgovorom ponoviti gradivo prethodne nastavne jedinice.

U najavi nove nastavne jedinice učitelj/ica će navesti kako je Makedonija od jedne zaostale zemlje postala gospodarom svijeta zahvaljujući Aleksandru.

Učenici će analizirati različite slikovne prikaze Aleksandra i odgovoriti na pitanja uz prikaze.

**Aktivnost 1.**

Učenici će opisati osobnost i odrastanje Aleksandra III. nakon analize Plutarova opisa o tome kako je Bukefal postao Aleksandov konj (101. str.).

**Aktivnost 2.**

Aleksandrova osvajanja učenici će pratiti na karti na str. 102. Pomoću karte učenici će u bilježnicu nacrtati lentu Aleksandrovih osvajanja navodeći velike bitke. Naglasiti važnost Bitke kod Isse uz analizu slikovnoga prikaza na str. 101.

**Aktivnost 3.**

Razgovarati s učenicima o tome kako se Aleksandar odnosio prema osvojenim područjima nakon što jedan učenik/ica pročita što je o tome pisao učitelju Aristotelu (str. 103.). Metodom razgovora učenici će saznati kako je miješanjem grčke i istočnjačke kulture kao posljedica Aleksandrovih osvajanja nastao helenizam.

**Aktivnost 4.**

Učitelj/ica će istaknuti Aleksandriju kao centar helenističke kulture. Postaviti pitanje učenicima: Zašto je to baš Aleksandrija? Učenici će odgovor potražiti u tekstu na 104. str. udžbenika.

Za domaću zadaću riješiti zadatke 47. – 51. u RB, str. 56. – 58.

**PLAN PLOČE**

Aleksandar Veliki i helenizam

- Aleksandar Veliki – osvajanje Perzije i Egipta

- cilj: osvajanje cijeloga svijeta, stigao do rijeke Ind

- središte države – Babilon

– umro s 33 godine, država se raspada

- helenizam – razdoblje koje počinje Aleksandrovim osvajanjima i traje 300 godina – miješanje grčke i istočne kulture

- egipatska Aleksandrija – centar helenističke kulture – Muzej, svjetionik

**Vrednovanje**

**- Vrednovanje za učenje**

Minuta za kraj – Učenici će napisati po čemu je Aleksandar za njih Veliki.