**Broj sata:** 17.

**Nastavna jedinica:** Odnosi u egipatskome društvu

**Tip nastavnoga sata**: obrada novoga nastavnog gradiva

**Nastavna tema**: Civilizacije prvih pisama

**Domena:** Društvo

**Odgojno-obrazovni ishod predmeta:**

POV OŠ A.5.1 Učenik objašnjava dinamiku i promjene u pojedinim društvima u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Uzroci i posljedice

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima nove pojmove: faraon, egipatsko društvo
* imenuje slojeve egipatskoga društva uz pomoć ilustracije u udžbeniku
* objašnjava važnost i ulogu faraona u egipatskome društvu
* ocjenjuje položaj žene u egipatskome društvu
* izdvaja bitne povijesne činjenice analizom povijesnih izvora.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Geografija, Informatika, Hrvatski jezik

**Povezanost MPT:** Učiti kako učiti, Uporaba IKT-a, Održivi razvoj, GOO

**PRIJEDLOG AKTIVNOSTI**

**Aktivnost 1.**

Učitelj/ica će s učenicima uz pomoć zidne karte ponoviti gradivo:

* Uz koju rijeku se nalazi egipatska država?
* Kako su Egipćani povećali plodno područje?
* Zašto je došlo do izrade preciznoga kalendara?

**Aktivnost 2.**

Učitelj/ica će učenicima postaviti pitanje znaju li tko je faraon. Budući da imaju predznanje o faraonima, učenici će vjerojatno znati odgovor. Učitelj/ica može dodatno pojasniti.

Nakon toga učitelj/ica na sredinu ploče piše pojam faraon, a učenici će čitajući tekst u udžbeniku u svoje bilježnice izraditi umnu mapu. Učitelj/ica će učenicima ostaviti dovoljno vremena za izradu umne mape. Nakon toga će zajedno s učenicima provjeriti kako su izradili umnu mapu.

**Aktivnost 3.**

Nakon tog učitelj/ica će uz pomoć ilustracije piramide egipatskoga društva u udžbeniku (str. 50.) objasniti kroz razgovor i analizu ilustracije kako je bilo organizirano egipatsko društvo.

**Aktivnost 4.**

Učenici će nakon toga analizirati slikovni materijal u udžbeniku (str. 49.) i odgovoriti na pitanje zašto je faraon prikazan većim od svoje supruge. To će biti kratak uvod u objašnjenje položaja žene u egipatskome društvu. Učenici će samostalno analizirati povijesni izvor u udžbeniku (str. 51.), a odgovore zapisati u bilježnicu.

Učenici samostalno proučavaju digitalni obrazovni sadržaj *Položaj žena u Egiptu* i rješavaju postavljene zadatke.

**PLAN PLOČE**

Odnosi u egipatskome društvu

- egipatsko društvo:

- položaj žene

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.