**Broj sata**: 10.

**Nastavna jedinica**: Vučedolska kultura

**Tip nastavnoga sata:** obrada novoga nastavnog gradiva

**Nastavna tema:** Život ljudi u prapovijesti

**Domena: A**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Rad s povijesnim izvorima, Kontinuitet i promjena

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava kako su otkriće i upotreba prvih metala utjecali na život ljudi
* imenuje sljedeće pojmove: bakar, bronca, lijevanje, rudarstvo, kotač
* pokazuje na karti Hrvatske barem dva nalazišta bakrenoga i brončanoga doba
* opisuje život ljudi u Vučedolu.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS-ovi *Tko je Dolka?, Svakodnevni život Vučedolaca, Vučedolski zanati i alati, Vučedolsko pismo i kalendar, Vučedolska moda, Vučedolska jarebica, Grobovi i ljudske žrtve, Oživljeni Vučedol*

**Povezanost s nastavnim predmetima:** Geografija – snalaženje na karti; Hrvatski jezik – čitanje povijesne naracije, jezično izražavanje, vođenje bilješki; Likovna kultura – crtanje; Tehnička kultura – kotač

**MPT:** Učiti kako učiti, Upotreba IKT-a, Održivi razvoj, GOO, Osobni i socijalni razvoj

**PRIJEDLOG AKTIVNOSTI**

U uvodnoj aktivnosti ponoviti kako se dijeli prapovijest i zašto se ta razdoblja tako zovu. Ponoviti gradivo koje je povezano s ovom nastavnom jedinicom.

U najavi nove nastavne jedinice učitelj/ica će navesti kako je do pronalaska metala došlo slučajno i kako je uporaba metala promijenila čovjekov način života.

**Aktivnost 1.**

Učenici se potom dijele u parove ili u grupe (ovisno o veličini razrednoga odjela), a svaka grupa ima jedan zadatak koji istražuje. U prvoj fazi aktivnosti istražuju svoju temu i zajedno izdvajaju najvažnije podatke o svojoj temi. Potom rješavaju svoj zadatak u kvizu uz DOS.

Zadatci za grupe:

Grupa 1.: Vaš je zadatak uz pomoć udžbenika i DOS-a istražiti tko je Dolka. Zajedno izdvojite najvažnije podatke o vašoj temi. Nakon toga riješite kviz uz film *Tko je Dolka?* prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 2.: Vaš je zadatak uz pomoć udžbenika i DOS-a istražiti svakodnevni život Vučedolaca. Zajedno izdvojite najvažnije podatke o vašoj temi. Nakon toga riješite kviz uz film *Svakodnevni život Vučedolaca*. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 3.: Vaš je zadatak uz pomoć udžbenika i DOS-a istražiti vučedolske zanate i alate. Zajedno izdvojite najvažnije podatke o vašoj temi. Nakon toga riješite kviz uz film *Vučedolski zanati i alati*. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 4.: Vaš je zadatak uz pomoć udžbenika i DOS-a istražiti vučedolsko pismo i kalendar. Zajedno izdvojite najvažnije podatke o vašoj temi. Nakon toga riješite kviz uz film *Vučedolsko pismo i kalendar.* Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 5.: Vaš je zadatak uz pomoć udžbenika i DOS-a istražiti vučedolsku modu. Zajedno izdvojite najvažnije podatke o vašoj temi. Nakon toga riješite kviz uz film *Vučedolska moda*. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 6.: Vaš je zadatak uz pomoć udžbenika i DOS-a istražiti vučedolsku jarebicu*.* Zajedno izdvojite najvažnije podatke o vašoj temi. Nakon toga riješite kviz uz film *Vučedolska jarebica*. Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 7.: Vaš je zadatak uz pomoć udžbenika i DOS-a istražiti grobove i ljudske žrtve*.* Zajedno izdvojite najvažnije podatke o vašoj temi. Nakon toga riješite kviz uz film *Grobovi i ljudske žrtve.* Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

Grupa 8.: Vaš je zadatak uz pomoć udžbenika i DOS-a istražiti oživljeni Vučedol*.* Zajedno izdvojite najvažnije podatke o vašoj temi. Nakon toga riješite kviz uz film *Oživljeni Vučedol.* Kad prođe predviđeno vrijeme, prezentirate svoju temu, a pritom svaki član grupe mora u potpunosti biti upoznat s temom.

**Aktivnost 2.**

Slijedi vršnjačko podučavanje. Članovi grupa prezentiraju svoju temu.

Učitelj/ica će učenicima zadati da za domaću zadaću riješe zadatke 21. – 24. u RB, str. 22. – 24. te da nacrtaju jedan primjer oruđa ili oružja od bakra ili bronce i/ili Vučedolsku golubicu.

**PLAN PLOČE**

Vučedolska kultura

**-** kultura – zajednica ljudi koja je živjela na određenome području

- pojava metala – lakše se obrađuje nego kamen i bolje je kvalitete

- nove gospodarske grane – rudarstvo i obrt

- izum kotača

- metalno doba: bakreno, brončano i željezno

**METALNO DOBA**

BAKRENO DOBA BRONČANO DOBA ŽELJEZNO DOBA 800. g. pr. Krista 3500. g. pr. Krista 2300. g. pr. Krista

–Vučedolska kultura – 3. tisućljeće pr. Kr.

- nalazište Vučedol kod Vukovara – najpoznatiji predmeti: golubica/jarebica, kalendar i kola

- bavili su se poljoprivredom, stočarstvom i ribolovom

**Vrednovanje**

**- Vrednovanje za učenje**

Izlazna kartica: Učenici će nadopuniti rečenicu: *Na spomen Vučedola prvo se sjetim ovih pet stvari:…*

**- Vrednovanje kao učenje**

Samovrednovanje se može provesti pomoću aktivnosti 4 kuta. Učenici će kroz tu aktivnost procijeniti svoju aktivnost i sudjelovanje u izvršenju zadatka.

U svaki kut učionice postavljene su izjave:

1. Nisam zadovoljan/zadovoljna kako sam usvojio sadržaje ovoga sata ili izvršio/izvršila aktivnost.

2. Trudio/trudila sam se usvojiti i napraviti što više, ali mi nije polazilo za rukom.

3. Mislim da sam usvojio/usvojila dovoljno sadržaja ili uspješno izvršio/izvršila aktivnost, ali mogao sam /mogla sam i bolje.

4. Uspješno sam izvršio/izvršila aktivnost i usvojio/usvojila sve sadržaje te mogu pomoći i drugima da budu tako uspješni.

Učenici odabiru svoj kut, a učitelj/ica dobiva povratnu informaciju o tome koliko je sat bio uspješan.