**Broj sata:** 26.

**Nastavna jedinica:** Civilizacije prvih pisama

**Tip nastavnoga sata**: ponavljanje nastavnoga gradiva

**Nastavna tema**: Civilizacije prvih pisama

**Domene:** Ekonomija; Društvo;Znanost i tehnologija; Filozofsko-religijsko-kulturno područje

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima ključne pojmove: civilizacija, hijeroglifi, faraon, balzamiranje, piramida, zigurat, klinasto pismo, glasovno pismo
* određuje na karti tražene geografske pojmove i područja povijesnoga djelovanja tijekom staroga vijeka
* prikazuje razvoj države, pismenosti, kulture, graditeljstva i znanosti naroda staroga vijeka
* procjenjuje napredak koji su ostvarili ljudi civilizacija prvih pisama u raznim aspektima života
* imenuje najvažnije povijesne osobe.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Hrvatski jezik, Tehnička kultura, Vjeronauk, Likovna kultura

**Povezanost MPT:** Učiti kako učiti, Uporaba IKT-a, Održivi razvoj, Poduzetništvo, GOO

**PRIJEDLOG AKTIVNOSTI**

**Aktivnost 1.**

Igra *Tko sam ja*?

U svojemu djelu *Historia* opisao sam narode, običaje i zemlje kojima sam putovao. Obišao sam mnoge zemlje, ali sam najviše bio zadivljen poplavama Nila i seljacima koji su uz Nil uzgajali razno povrće i voće. Nastojao sam uvijek provjeriti istinitost događaja o kojima sam pisao. Zbog toga me je slavni rimski govornik Ciceron nazvao ocem povijesti. Tko sam ja?

Bio sam sin faraona Aekhnatona. Kao dječak postao sam vladarom u 2. tis. pr. Krista. Vladao sam devet godina. Sahranjen sam u Dolini kraljeva u Tebi, a kada su moju grobnicu pronašli istraživači Howard Carter i grof od Carnarvona, cijeli je svijet bio zadivljen bogatstvom moje grobnice. Sa mnom je u grobnicu položena i moja prelijepa maska. Tko sam ja?

**Aktivnost 2.**

Igra otvaranja polja.

|  |  |  |  |  |  |
| --- | --- | --- | --- | --- | --- |
|  | A | B | C | D | E |
| 1. | politeizam | Babilon | monarhija | klinasto pismo | Mezopotamija |
| 2. | mumificiranje | hijeroglifi | Ur | Keops | papirus |
| 3. | Hapi | astronomija | faraon | babilonska kula | piramide |
| 4. | Hamurabijev zakonik | glasovno pismo | Howard Carter | zigurat | *Ep o Gilgamešu* |
| 5. | civilizacija | sfinga | „dar Nila“ | Sumerani | dinastija |

**Vrednovanje:**

**Vrednovanje za učenje:**

Učitelj/ica će kroz igru otvaranja polja dobiti povratne informacije o ostvarenim ishodima.

Učitelj/ica će ocijeniti znanje onih učenika koji su se posebno istaknuli svojim znanjem tijekom ponavljanja.

**Vrednovanje kao učenje:**

Samovrednovanje: Učenici će pomoću tablice u udžbeniku na str. 68. provjeriti svoje znanje.