**Broj sata**: 70.

**Nastavna jedinica**: Zaključivanje ocjena na kraju nastavne godine

**Tip nastavnoga sata:** ponavljanje nastavnoga gradiva/provjera znanja

**Nastavna tema:** Rimski svijet

**Domena: A, B, C, D, E**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Uzrok i posljedica, Kontinuitet i promjena, Rad s povijesnim izvorima, Usporedba i sučeljavanje

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* procjenjuje svoj odnos prema radu tijekom nastavne godine
* komentira svoj rad, zainteresiranost i zalaganje izdvajajući od dva do tri pozitivna i negativna argumenta kojima će to ilustrirati
* razvija kritičnost i samokritičnost prema svojemu radu i radu drugih učenika
* prihvaća mišljenje i odluku učitelja/ice pri zaključivanju ocjena.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – snalaženje na karti; Vjeronauk – monoteizam, politeizam; Hrvatski jezik – jezično izražavanje

**MPT:** Učiti kako učiti, Održivi razvoj, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učitelj/ica se u uvodnome dijelu sata može osvrnuti na proteklu nastavnu godinu i reći nekoliko riječi o svojim dojmovima sa satova Povijesti, radu i zalaganju učenika tijekom nastavne godine.

Naglasiti kako će na današnjemu satu zaključiti ocijene iz nastavnoga predmeta Povijest na kraju nastavne godine. Ponoviti još jednom kriterije kojima će se voditi pri zaključivanju ocjena, a koje su učenici čuli još na prvome satu na kojemu su se upoznavali s novim nastavnim predmetom i učiteljem/icom.

**Aktivnost 2.**

Učitelj/ica će zajedno sa svakim učenikom/učenicom pojedinačno razmotriti ocjene, rad, zainteresiranost i aktivnost tijekom cijele nastavne godine. Svakom će učeniku obrazložiti njegovu zaključnu ocjenu. Učitelj/ica će svim učenicima pročitati zaključne ocjene. Ovdje će odgovoriti na sva moguća pitanja učenika kako bi se izbjegle bilo kakve nedoumice i nezadovoljstva.

**PLAN PLOČE**

**Vrednovanje**

**- Vrednovanje kao učenje**

Samovrednovanje se može provesti pomoću aktivnosti 4 kuta. Učenici će kroz tu aktivnost procijeniti svoju aktivnost i sudjelovanje u izvršenju zadatka.

U svaki kut učionice postavljene su izjave:

1. Nisam zadovoljan/zadovoljna kako sam usvojio sadržaje ovoga sata ili izvršio/izvršila aktivnost.

2. Trudio/trudila sam se usvojiti i napraviti što više, ali mi nije polazilo za rukom.

3. Mislim da sam usvojio/usvojila dovoljno sadržaja ili uspješno izvršio/izvršila aktivnost, ali mogao sam /mogla sam i bolje.

4. Uspješno sam izvršio/izvršila aktivnost i usvojio/usvojila sve sadržaje te mogu pomoći i drugima da budu tako uspješni.

Učenici odabiru svoj kut, a učitelj/ica dobiva povratnu informaciju.

**- Vrednovanje naučenoga**

Zaključivanje ocjena iz nastavnoga predmeta Povijest na kraju nastavne godine.

**- Vrednovanje za učenje**

Izlazna kartica (anonimna): Na kraju pitati učenike čime su bili posebno zadovoljni, a čime nezadovoljni tijekom rada na satovima Povijesti kako bi se ubuduće nastava mogla unaprijediti na zadovoljstvo učenika i učitelja/ice.