**Redni broj sata:** 62. i 63.

**Naziv nastavne jedinice:** Rimska vladavina i kulturna baština na hrvatskome prostoru

**Tip nastavnoga sata**: obrada novoga nastavnog gradiva

**Tema**: Rimski svijet

**Domene:** Znanost i tehnologija; Politika

**Odgojno-obrazovni ishod predmeta:**

POV OŠ C.5.1. Učenik obrazlaže važnost širenja izuma i tehnologija u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima, Kontinuitet i promjena

**Vremensko trajanje aktivnosti**: 2 školska sata

**Odgojno-obrazovni ishodi na razini aktivnosti:**

Učenik:

* opisuje način života Ilira
* pokazuje na karti rimske provincije
* opisuje posljedice rimske osvajačke politike na području današnje Hrvatske
* izdvaja povijesne činjenice na temelju povijesnoga izvora
* imenuje narode koji su živjeli na području današnje Hrvatske prije dolaska Rimljana
* nabraja što smo baštinili od starih Rimljana.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Vjeronauk

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

U uvodnome dijelu učenici će odgovoriti na pitanja: Na kojemu su području današnje Hrvatske nastale grčke kolonije? Koje su najpoznatije grčke kolonije?

**Aktivnost 2.**

Učitelj/ica će podijeliti učenicima slijepu kartu Hrvatske na koju će učenici uz pomoć karte u udžbeniku na str. 149. upisati narode koji su živjeli na prostoru današnje Hrvatske prije dolaska Rimljana. Nakon toga učitelj/ica objašnjava običaje i način života Ilira – gradine, gusarenje.

Učitelj/ica upućuje učenike na to da više o Ilirima saznaju u DOS-u *Iliri*.

**Aktivnost 3.**

Učitelj/ica objašnjava učenicima uzroke i posljedice ratova Rimljana protiv Ilira.

**Aktivnost 4.**

Učenici na slijepoj karti uz pomoć karte u udžbeniku na str. 151. označavaju (kosim crtama ili različitim bojama) područja rimskih provincija. Učenici pored karte trebaju izraditi legendu.

Nakon toga učitelj/ica učenicima objašnjava kako je teklo uključivanje Ilirika u prostor Rimskoga Carstva – romanizacija.

**Aktivnost 5.**

Učenici će u slijepu kartu uz pomoć karte u udžbeniku na str. 151. ucrtati najvažnije gradove. Potrebno je provjeriti točnost.

**Aktivnost 6.**

Učenici samostalno čitaju povijesni izvor u udžbeniku na str. 154. i odgovore zapisuju u bilježnicu.

**Aktivnost 7.**

Učenici u slijepu kartu uz pomoć slikovnoga materijala u udžbeniku na str. 153. i 154. upisuju u kojim se gradovima nalaze ostatci rimske kulturne baštine.

Na kraju učenici mogu nacrtati neku građevinu iz razdoblja rimske vlasti na području današnje Hrvatske. Pritom se učenici mogu služiti slikovnim materijalom iz udžbenika.

**Aktivnost 8.**

Učenici će samostalno proučiti DOS-ove *Dioklecijanova palača* i *Salona* i riješiti zadatke uz njih.

**PLAN PLOČE**

Rimska vladavina i kulturna baština na hrvatskome prostoru

- Iliri – stočarstvo, zemljoradnja, brodogradnja

- gradine

- gusarenje

- ratovi Ilira i Rimljana

- rimske provincije – romanizacija

- Ilirik: Dalmacija i Panonija

- ostatci rimske kulturne baštine

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će ocijeniti utjecaj koji su Rimljani imali na prostor današnje Hrvatske navodeći pozitivne i negativne primjere.

Učenici će riješiti zadatke 53. i 54. u radnoj bilježnici na str. 78., zadatak 55. na str. 79., zadatak 56. na str. 80., zadatak 57. na str. 81. i zadatak 58. na str. 82.