**Broj sata**: 8.

**Nastavna jedinica**: Prvi ljudi – istraživači ii izumitelji

**Tip nastavnoga sata:** obrada novoga nastavnog gradiva

**Nastavna tema:** Život ljudi u prapovijesti

**Domena: C. Znanost i tehnologija**

**Odgojno-obrazovni ishod predmeta:**

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Kontinuitet i promjena

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava pojavu kromanjonaca i promjene koje su nastale u mlađemu kamenom dobu
* opisuje pojmove: keramika, sjedilački način života, robna razmjena, prvi gradovi
* pokazuje na karti nalazišta kultura mlađega kamenog doba
* zaključuje o važnosti tehnoloških dostignuća mlađega kamenog doba
* crta u bilježnicu scenu lova iz neolitika.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *Svakodnevica prvih ljudi* (film *Način života u neolitiku*), DOS *Po čemu je čovjek poseban* (filmovi *Paralelni život ljudskih vrsta, Izrada alata)*

**Povezanost s nastavnim predmetima:** Geografija – snalaženje na karti; Hrvatski jezik – čitanje povijesne naracije, jezično izražavanje; Likovna kultura – crtanje, glačano kameno oruđe

**MPT:** Učiti kako učiti, Upotreba IKT-a, Održivi razvoj

**PRIJEDLOG AKTIVNOSTI**

**Aktivnost 1.**

Razgovorom ponoviti gradivo prethodne nastavne jedinice.

Učenici će pogledati film *Paralelni život ljudskih vrsta*.

Nakon što smo učenike podsjetili na obilježja života ljudi tijekom paleolitika, objasnit će važnost novih klimatskih promjena na Zemlji koje su utjecale na nove promjene u životima ljudi.

Objasnit će kakva je vrsta čovjeka kromanjonac te kad se i u kojim uvjetima pojavio.

**Aktivnost 2.**

Učenici će pogledati film *Način života u neolitiku* u kojemu će se upoznati s novim pojmovima i promjenama u gospodarstvu ( poljoprivreda, stočarstvo, robna razmjena). Moći će objasniti kako su gospodarske promjene izazvale promjene u stanovanju i pojavu sjedilačkoga načina života. Na povijesnoj će karti učenici moći demonstrirati rasprostranjenost neolitičkih nalazišta u Hrvatskoj i Europi.

**Aktivnost 3.**

Uz pomoć filma *Izrada alata* učenici će uočiti promjenu u obradi kamena (glačanje) i istaknuti izume: luk i strijelu. Pomoću materijala i tekstova u udžbeniku učenici će samostalno zaključiti o važnosti neolitičkih tehnoloških dostignuća. Analizom slikovnoga materijala učenici će uočiti kako se čovjek počeo umjetnički izražavati.

Zadati učenicima da za domaću zadaću riješe zadatke 10. i 11. te 17. − 20. u radnoj bilježnici, stranice 17. te 20. − 22.

**PLAN PLOČE**

Prvi ljudi – istraživači i izumitelji

- kromanjonci – ime po nalazištu Cro-Magnon u Francuskoj

- napredniji od neandertalaca – razvili umjetnost

- klimatska promjena – vrijeme slično današnjemu – početak mlađega kamenog doba (neolitik) - fina obrada kamena – glačanje kamenoga oruđa i oružja

- izum luka i strijele, upotreba keramike

– temelj gospodarstva: poljoprivreda i stočarstvo

- sjedilački način života − prve trajne nastambe

- robna razmjena

- utvrđivanje naselja – prvi grad: Jerihon

- neolitik u Hrvatskoj – naselje Danilo kod Šibenika

**Vrednovanje**

**- Vrednovanje za učenje**

Izlazna kartica: Učenici crtaju prizore lova.

**Vrednovanje kao učenje**

Samovrednovanje: Učenici rješavaju kviz ispod svakoga od odgledanih filmova.