**Redni broj sata:** 61.

**Naziv nastavne jedinice:** Svakodnevni život Rimljana; Religije u rimskoj državi; Pojava i širenje kršćanstva; Kulturna dostignuća Rimljana

**Tip nastavnoga sata**: ponavljanje nastavnoga gradiva

**Tema**: Rimski svijet

**Domene:** Društvo; Znanost i tehnologija; Filozofsko-religijsko-kulturno područje;

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologija u prapovijesti i starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* uspoređuje život starih Rimljana s današnjim životom
* opisuje osnovna obilježja kršćanske religije
* zaključuje što smo baštinili od starih Rimljana.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Vjeronauk

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učitelj/ica će s nekoliko pitanja provjeriti ostvarenost ishoda na prethodnim satovima. To može učiniti prozivanjem učenika iz imenika, ispitujući učenike koji žele odgovarati ili kroz razgovor potaknuti učenike da odgovaraju na pitanje.

**Aktivnost 2.**

Igra Otvaranje polja. Kad učenik/učenica otvori neko polje, treba objasniti pojam, događaj, osobu i sl. Kako bi bilo zanimljivije, mogu se natjecati red protiv reda ili skupina protiv skupine.

|  |  |  |  |  |
| --- | --- | --- | --- | --- |
|  | A | B | C | D |
| 1. | apostoli | domus | Tit Livije | slavoluk |
| 2. | mater familias | forum | pater familias | toga |
| 3. | Milanski edikt | jezik kojim su se služili Rimljani | terme | Isus Krist |
| 4. | tunika | Vergilije | kapitolijsko trojstvo | insula |

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

**- Vrednovanje naučenoga**

Učitelj/ica će ocijeniti znanje onih učenika koji su se posebno istakli znanjem i aktivnošću.