**Broj sata:** 52.

**Nastavna jedinica:** Postanak grada Rima, Razvoj i obilježja Rimske Republike, Stanovništvo Rima

**Tip nastavnoga sata:** ponavljanje nastavnoga gradiva

**Domene:** Društvo; Politika

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod**:

**Tehnički koncepti**: Vrijeme i prostor, Uzroci i posljedice

**Vremensko trajanje aktivnosti**: 1 školski sat

Odgojno-obrazovni ishodi na razini aktivnosti:

Učenik:

* objašnjava uzroke i posljedice prošlih događaja i pojava koje proučava
* uspoređuje legende i povijesnu znanost
* određuje na zemljovidu geografski položaj Apeninskoga poluotoka
* objašnjava društveno uređenje Rimske Republike
* razlikuje stanovništvo Rimske Republike

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor, digitalni sadržaji

**Povezanost s predmetima:** Geografija, Informatika, Hrvatski jezik

**Povezanost MPT:** Učiti kako učiti, Uporaba IKT-a, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učitelj/ica će s nekoliko pitanja provjeriti ostvarenost ishoda na prethodnim satovima. To može učiniti prozivanjem učenika iz imenika, pitajući učenike koji žele odgovarati ili kroz razgovor potaknuti učenike da odgovaraju na pitanje.

**Aktivnost 2.**

Igra *Otvaranje polja*. Kad učenik/ica otvori neko polje, treba objasniti pojam, događaj, osobu i sl. Kako bi bilo zanimljivije, mogu se natjecati red protiv reda ili skupina protiv skupine.

|  |  |  |  |  |
| --- | --- | --- | --- | --- |
|  | A | B | C | D |
| 1. | patriciji | simbol grada Rima | plebejci | 753. g. pr. Kr. |
| 2. | Forum | Romul | Zakonik dvanaest ploča | republika |
| 3. | Senat | pravo veta | konzuli | Narodna skupština |
| 4. | rimski građani | tri razdoblja rimske povijesti | SPQR | pučki tribuni |

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

**- Vrednovanje naučenoga**

Učitelj/ica će ocijeniti znanje onih učenika koji su se posebno istaknuli znanjem i aktivnošću.