**Redni broj sata:** 64. i 65.

**Naziv nastavne jedinice:** Kriza Rimskoga Carstva i seoba naroda

**Tip nastavnoga sata**: obrada novoga nastavnog gradiva

**Tema**: Rimski svijet

**Domena:** Politika

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima, Kontinuitet i promjena

**Vremensko trajanje aktivnosti**: 2 školska sata

**Odgojno-obrazovni ishodi na razini aktivnosti:**

Učenik:

* pokazuje na karti podjelu Rimskoga Carstva, seobu naroda i države nastale nakon seobe naroda i propasti Zapadnoga Rimskog Carstva
* imenuje nove narode
* opisuje razloge krize Rimskoga Carstva
* objašnjava uzroke i posljedice pada Zapadnoga Rimskog Carstva

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Vjeronauk

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učenici se dijele u grupe (broj grupa ovisi o veličini razrednoga odjela), a svaka grupa ima jedan zadatak koji istražuje. Svaki član grupe mora biti upoznat s temom koju istražuje.

Zadatci za grupe:

Grupa 1.:Vaš je zadatak pročitati dio u udžbeniku o krizi Rimskoga Carstva i izdvojiti najvažnije podatke o vašoj temi.

Grupa 2.: Vaš je zadatak pročitati dio u udžbeniku o novim narodima i najvažnije podatke upisati u sljedeću tablicu:

|  |  |  |
| --- | --- | --- |
| Germani | Huni | Vizigoti |
|  |  |  |

Grupa 3.: Vaš je zadatak pročitati dio u udžbeniku o novim narodima i najvažnije podatke upisati u sljedeću tablicu:

|  |  |  |
| --- | --- | --- |
| Ostrogoti | Vandali | Franci |
|  |  |  |

Grupa 4.: Vaš je zadatak proučiti kartu u udžbeniku na str. 156. i uz godine 395. i 476. odrediti zbivanja. Prisjetiti se koja su povijesna razdoblja te koje povijesno razdoblje završava, a koje počinje 476. godine.

Grupa 5.: Vaš je zadatak proučiti karte u udžbeniku na str. 158. i 159., objasniti koji su narodi osvajali Rim te koje su države nastale propašću Zapadnoga Rimskog Carstva.

**Aktivnost 2.**

Slijedi vršnjačko podučavanje. Članovi grupa prezentiraju svoju temu. Potrebno je uvijek usporediti život starih Rimljana s današnjim životom.

**PLAN PLOČE**

Kriza Rimskoga Carstva i seoba naroda

**-** 395. g. podjela Rimskoga Carstva na Zapadno Rimsko Carstvo i Istočno Rimsko Carstvo

- 476. g. pad Zapadnoga Rimskog Carstva

**Vrednovanje:**

**- Vrednovanje kao učenje**

Samovrednovanje se može provesti pomoću aktivnosti 4 kuta. Učenici će kroz tu aktivnost procijeniti svoju aktivnost i sudjelovanje u izvršenju zadatka.

U svaki kut učionice postavljene su izjave:

1. Nisam zadovoljan/zadovoljna kako sam usvojio sadržaje ovoga sata ili izvršio/izvršila aktivnost.

2. Trudio/trudila sam se usvojiti i napraviti što više, ali mi nije polazilo za rukom.

3. Mislim da sam usvojio/usvojila dovoljno sadržaja ili uspješno izvršio/izvršila aktivnost, ali mogao sam /mogla sam i bolje.

4. Uspješno sam izvršio/izvršila aktivnost i usvojio/usvojila sve sadržaje te mogu pomoći i drugima da budu tako uspješni.

Učenici odabiru svoj kut, a učitelj/ica dobiva povratnu informaciju o tome koliko je sat bio uspješan.

**- Vrednovanje za učenje**

Učenici će riješiti zadatak 59. u radnoj bilježnici na str. 72., zadatke 60. i 61. na str. 83., zadatke 62., 63. i 64. na str. 84. i zadatke 65. i 66. na str. 85.