**Redni broj sata:** 55.

**Naziv nastavne jedinice:** Rimsko Carstvo

**Tip nastavnoga sata**: obrada novoga nastavnog gradiva

**Tema**: Rimski svijet

**Domena:** Politika

**Odgojno-obrazovni ishod predmeta:**

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* opisuje vladavinu cara Augusta
* uspoređuje osvajanja u doba Rimske Republike i osvajanja u doba Rimskoga Carstva
* imenuje najznačajnije rimske careve
* objašnjava promjene koje su zahvatile Rimsko Carstvo u 3. stoljeću.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Ponoviti prošlu nastavnu jedinicu pomoću pitanja: Što je trijumvirat? Što je građanski rat? Što se dogodilo nakon Cezarove smrti? Najaviti da je Oktavijanovom pobjedom u građanskome ratu započelo novo razdoblje rimske povijesti. Učenici se prisjećaju koja su razdoblja rimske povijesti.

**Aktivnost 2.**

Učitelj/ica će na sredini ploče napisati ključni pojam – Okatavijan August, a učenici će čitajući tekst Car August i njegovo doba u udžbeniku na str. 132. zapisati u svoju bilježnicu važne pojmove i povezati ih s ključnim pojmom. Nakon toga učenici će, jedan po jedan, važne pojmove napisati na ploču povezujući ih s ključnim pojmom. Ono što dobijemo biti će umna mapa.

**Aktivnost 3.**

Učenici samostalno čitaju povijesni izvor u udžbeniku na str. 132. i odgovore zapisuju u bilježnicu.

**Aktivnost 4.**

Učenici uz pomoć učitelj/ice proučavaju kartu u udžbeniku na str. 133. i uspoređuju osvajanja u doba Rimske Republike i Rimskoga Carstva.

**Aktivnost 5.**

Učitelj/ica objašnjava što je obilježilo vladavinu rimskih careva tijekom prvoga i drugoga stoljeća. Učenici samostalno analiziraju ilustraciju vezanu uz rimsku trgovinu u udžbeniku na str. 134.

Objašnjava im vladavinu careva Dioklecijana i Konstantina. Učenici samostalno čitaju povijesni izvor u udžbeniku na str. 135. i odgovore zapisuju u bilježnicu.

**PLAN PLOČE**

Rimsko Carstvo

- Oktavijan August (umna mapa)

- limes – utvrđena granica

- Dioklecijan – obnova snage Carstva

- Konstantin – nova prijestolnica: Konstantinopol

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će riješiti zadatke 23., 24. i 25. u radnoj bilježnici na str. 68., zadatke 26. i 27. na str. 69., zadatke 28., 29., i 30. na str. 70. i zadatak 31. na str. 71.

Učenici će proučiti detalj s reljefa Trajanova stupa, odgovoriti na pitanja i dogovoriti se o izradi razrednoga projekta o razvoju rimske države.