**Broj sata**: 33.

**Nastavna jedinica**: Najstarije razdoblje grčke povijesti; Trojanski rat

**Tip nastavnoga sata:** ponavljanje nastavnoga gradiva

**Tema:** Grčki svijet

**Domena A. Društvo, D. Politika**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Povijesna perspektiva, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava osnovna obilježja grčkoga reljefa i klime, mikenske kulture i homerskoga doba
* vremenski određuje razdoblje doseljenja grčkih plemena, mikenske kulture, Trojanskoga rata i mračnoga doba uz pomoć crte vremena
* pokazuje na karti Mikenu, Troju, Atenu i Spartu.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – snalaženje na zemljovidu; Hrvatski jezik – čitanje povijesne naracije, jezično izražavanje, vođenje bilješki; Likovna kultura – crtanje

**MPT:** Učiti kako učiti, Osobni i socijalni razvoj, GOO

**PRIJEDLOG AKTIVNOSTI**

Na ovome će satu učenici ponoviti što su naučili u prethodne dvije nastavne jedinice. S nekoliko pitanja učitelj/ica će provjeriti usvojenost znanja učenika uz korištenje povijesne karte. Na kartu će učenici smjestiti: Troju, Mikenu, Spartu, Atenu te pokazati područje Helade.

**Aktivnost 1.**

Učenici će sudjelovati u igri asocijacije.

**Aktivnost 2.**

Učenici radom u paru povezuju pojmove i vremenska razdoblja te izrađuju lentu vremena

**Aktivnost 3.**

Učenici će igrati igru Tko sam ja? Odabravši neku ulogu (npr. Homer, Odisej, Ahilej, Paris, Helena, Prijam, Agamemnon) učenik će u nekoliko rečenica opisati svoju ulogu, a ostali će pogađati o kome se radi. Potom drugi učenik bira ulogu.

**PLAN PLOČE**

|  |  |  |  |
| --- | --- | --- | --- |
| Jonjani | domaća životinja | oružje | ep |
| Ahejci | ždrijebe | sukob | Homer |
| Dorani | Posejdon | bitka | Ilij |
| **Grci** | **konj** | **rat** | Troja |
| **Trojanski rat** | | | |

mikenska kultura 12. – 8. st. pr. Kr.

nastanak *Ilijade* i *Odiseje* 8. st. pr.Kr.

Trojanski rat 12. st. pr. Kr.

mračno doba sredina 2. tisućljeća pr.Kr.

**Vrednovanje**

**- Vrednovanje kao učenje**

Samovrednovanje se može provesti pomoću aktivnosti 4 kuta. Učenici će kroz tu aktivnost procijeniti svoju aktivnost i sudjelovanje u izvršenju zadatka.

U svaki kut učionice postavljene su izjave:

1. Nisam zadovoljan/zadovoljna kako sam usvojio sadržaje ovoga sata ili izvršio/izvršila aktivnost.

2. Trudio/trudila sam se usvojiti i napraviti što više, ali mi nije polazilo za rukom.

3. Mislim da sam usvojio/usvojila dovoljno sadržaja ili uspješno izvršio/izvršila aktivnost, ali mogao sam /mogla sam i bolje.

4. Uspješno sam izvršio/izvršila aktivnost i usvojio/usvojila sve sadržaje te mogu pomoći i drugima da budu tako uspješni.

Učenici odabiru svoj kut, a učitelj/ica dobiva povratnu informaciju o tome koliko je sat bio uspješan.

**- Vrednovanje za učenje**

Izlazna kartica – Učenici će dopuniti rečenicu: *Po mojemu mišljenju uzrok Trojanskoga rata je …*