**Redni broj sata:** 59.

**Naziv nastavne jedinice:** Religije u rimskoj državi; Pojava i širenje kršćanstva

**Tip nastavnoga sata**: obrada novoga nastavnog gradiva

**Tema**: Rimski svijet

**Domena:** Filozofsko-religijsko-kulturno područje

**Odgojno-obrazovni ishod predmeta:**

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama staroga svijeta.

**Tematski ishod:**

**Tehnički koncepti**: Vrijeme i prostor, Uzroci i posljedice, Rad s povijesnim izvorima, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima nove pojmove: kršćanstvo, apostoli, Crkva, papa
* opisuje osnovna obilježja kršćanske religije
* izdvaja povijesne činjenice na temelju povijesnoga izvora
* objašnjava elemente rimskih vjerovanja
* prikazuje uzroke i posljedice progona kršćana

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Vjeronauk

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Učitelj/ica će upoznati učenike s vjerovanjima starih Rimljana. Učenici će usporediti grčka i rimska vjerovanja. Učenici će analizirati slikovni materijal Jetra iz Piacenze u udžbeniku na str. 141. i odgovoriti na postavljena pitanja.

**Aktivnost 2.**

Učitelj/ica će na sredini ploče napisati ključni pojam – Isus Krist, a učenici će čitajući tekst u udžbeniku na str. 141. i 142. ispisati u svoje bilježnice važne pojmove i povezati ih s ključnim pojmom. Nakon toga učenici će, jedan po jedan, važne pojmove napisati na ploči povezujući ih s ključnim pojmom. Ono što dobijemo biti će umna mapa.

Nakon toga učenici će uz pomoć učitelja/ice analizirati slikovni materijal u udžbeniku na str. 141. prema pitanju *Koje je pravo lice Isusa*? Nakon toga povest će raspravu u razredu.

**Aktivnost 3.**

Učenici samostalno čitaju povijesni izvor o rođenju Isusa Krista u udžbeniku na str. 142. i odgovore na pitanja uz izvor zapisuju u bilježnicu.

**Aktivnost 4.**

Učitelj/ica upoznaje učenike s progonom kršćana i upućuje ih na analizu povijesnoga izvora u udžbeniku na str. 142. Upoznaje ih s prestankom progona kršćana – Milanski edikt. Učenici analiziraju zlatnike careva Konstantina i Teodozija u udžbeniku na str. 144. i odgovaraju na postavljena pitanja.

**Aktivnost 5.**

Učenici uz pomoć učitelja/ice proučavaju kartu *Širenje kršćanstva* u udžbeniku na str. 143. i odgovaraju na postavljena pitanja.

**PLAN PLOČE**

Religije u rimskoj državi; Pojava i širenje kršćanstva

* rimska vjerovanja
* Isus Krist – umna mapa
* širenje kršćanstva
* progoni kršćana
* Milanski edikt

**Vrednovanje:**

**- Vrednovanje za učenje**

Učitelj/ica će ciljanim pitanjima i razgovorom s učenicima dobiti povratne informacije o ostvarenim ishodima.

Učenici će riješiti zadatke 40., 41., 42. i 43. u radnoj bilježnici na str. 74. i zadatak 44. na str. 75.