**Broj sata**: 69.

**Nastavna jedinica**: Grčki i rimski svijet

**Tip nastavnoga sata:** ponavljanje nastavnoga gradiva

**Nastavna tema:** Grčki i rimski svijet

**Domena: A, B, C, D, E**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ B.5.1. Učenik objašnjava gospodarsku aktivnost pojedinih zajednica i njihovu važnost za razvoj društva u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologije u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti:** Vrijeme i prostor, Uzrok i posljedica, Kontinuitet i promjena, Rad s povijesnim izvorima, Usporedba i sučeljavanje

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* objašnjava svojim riječima nove pojmove koje su naučili u temama Grčki i rimski svijet
* imenuje povijesne osobe na temelju određenih opisa
* objašnjava najvažnije događaje, procese i pojave
* uspoređuje život u najznačajnijim grčkim polisima Sparti i Ateni
* uspoređuje život u doba Rimske Republike i u doba Rimskoga Carstva
* pokazuje na karti područje koje je obuhvaćala Grčka u starome vijeku i područje koje je tijekom različitih razdoblja obuhvaćala rimska država u starome vijeku

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta

**Povezanost s nastavnim predmetima:** Geografija – snalaženje na karti; Vjeronauk – monoteizam, politeizam; Hrvatski jezik – jezično izražavanje

**MPT:** Učiti kako učiti, Održivi razvoj, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Podijeliti učenicima po dva listića. Zadati im da se dogovore i u paru kako sjede na jedan listić ispišu ime bilo koje povijesne osobe koju su spomenuli na satu povijesti vezano uz temu Grčki i rimski svijet, a na drugi listić da ispišu jednu do dvije rečenice koja će opisati tu osobu bez navođenja imena te osobe.

**Aktivnost 2.**

Nakon što to učine pokupiti najprije listiće s imenima povijesnih osoba, a listiće s opisima pokupiti posebno. Učitelj/ica će potom na ploču polijepiti listiće s imenima povijesnih osoba. Potom će promiješati listiće s opisima i po redu dati parovima da vuku po jedan listić. Kad izvuče i pročita opis, svaki par treba prepoznati o kojoj se osobi radi i zalijepiti listić s opisom kraj imena osobe na ploči.

**Aktivnost 3.**

Ponoviti nastavne teme pomoću navedenih pitanja. Važno je uključiti i rad na zemljovidu kod pitanja gdje je to moguće i važno zbog mogućnosti ocjenjivanja elementa snalaženje u prostoru i vremenu.

Stara Grčka

Objasni pojmove: mikenska kultura, mračno doba, demos, demokracija,

polis, akropola, metropola, kolonizacija, dužničko ropstvo, filipike, barbari, helenizam.

Na karti pokaži područje koje je u starom vijeku obuhvaćala Grčka.

Kojim su se imenom Grci nazivali svoju domovinu?

Koja je važnost Homerovih epova *Ilijada* i *Odiseja*?

Nabroji najznačajnije grčke polise.

Opiši grčki polis.

Koji su razlozi grčke kolonizacije? U kojemu je razdoblju trajala? Koja su tri smjera kolonizacije? Koje su posljedice kolonizacije?

Gdje su izgrađeni polisi Sparta i Atena?

Koje su osnovne razlike u organizaciji vlasti i načinu života Spartanaca i Atenjana?

Opiši spartanski odgoj.

Koji su bili uzroci, a koje posljedice Grčko-perzijskih ratova?

Koji su bili uzroci nagloga uspona Atene tijekom 5. st. pr. Kr.?

Kako su stari Grci zamišljali svijet svojih bogova?

Kad su i gdje održane prve Olimpijske igre?

Koji su bili uzroci, a koje posljedice Peloponeskoga rata?

Zašto Filipa II. smatramo prvim značajnijih vladarom Makedonije?

Zašto Aleksandra Makedonskoga smatramo najvećim osvajačem staroga vijeka?

Što se dogodilo s državom Aleksandra Velikoga nakon njegove smrti?

Stari Rim

Objasni pojmove: Zagrebačka lanena knjiga, forum, konzul, patriciji, plebejci, pučki tribun, Senat, legija, trijumf, provincija, romanizacija, terme, akvedukt, amfiteatar, gladijatori, diktator, rimski mir, limes, katakombe, vandalizam.

Na karti pokaži područje koje je u starome vijeku obuhvaćala Rimska Republika i kasnije Rimsko Carstvo.

Kako je legenda, a kako povijesna znanost, objasnila nastanak Rima?

Što je republika? Kako je bila organizirana vlast u Rimskoj Republici?

Opiši rimsku obitelj.

Koji su bili uzroci, a koje posljedice punskih ratova?

Kako su stari Rimljani zamišljali svijet svojih bogova?

Zašto se počela koristiti izreka *Svi putovi vode u Rim*?

Koji događaj smatramo prekretnicom i prestankom postojanja Rimske Republike te početkom uspostave Rimskoga Carstva?

Kad se i kako javlja kršćanstvo u Rimskome Carstvu? Zašto su započeli progoni kršćana? Kad su prestali? Što je odlučio car Teodozije 391. g.?

Što se je dogodilo Pompejima?

Kako su izgledali gradovi Rimskoga Carstva?

Koje su kolonije osnovali Grci na jadranskoj obali?

Kako se zovu plemena koja su u antičko doba živjela na području današnje Hrvatske? Zašto su ratovali s Rimljanima i koje su bile posljedice tih ratova?

Koji je narod i kako potaknuo veliku seobu naroda? Koje su bile posljedice te seobe?

Kad je i zašto prestalo postojati Zapadno Rimsko Carstvo? Što se tad dogodilo s Istočnim Rimskim Carstvom?

Koji je vaše mišljenje o nejednakostima koje su bile prisutne u društvima tijekom staroga vijeka?

**Aktivnost 4.**

Zatražiti od učenika da u kratkim crtama usporede život u najznačajnijim grčkim polisima Sparti i Ateni te život u doba Rimske Republike i u doba Rimskoga Carstva.

**PLAN PLOČE**

**Vrednovanje**

**- Vrednovanje kao učenje**

Upitati učenike za mišljenje koji su učenici zaslužili dobiti najbolju ocjenu.

**- Vrednovanje naučenog**

Ocijeniti učenike koji su se istaknuli svojim znanjem i zalaganjem.