**Redni broj sata:** 67.

**Naziv nastavne jedinice:** Rimski svijet

**Tip nastavnoga sata**: ponavljanje nastavnoga gradiva

**Tema**: Rimski svijet

**Domene:** Društvo; Znanost i tehnologija; Politika; Filozofsko-religijsko-kulturno područje

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ C.5.1. Učenik obrazlaže važnost širenja izuma i tehnologija u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

POV OŠ E.5.1. Učenik obrazlaže važnost povijesti, uspoređuje različite ideje, umjetnosti, predmete svakodnevne uporabe te pojavu pismenosti u prapovijesti i starome vijeku.

POV OŠ E.5.2. Učenik objašnjava obilježja religija u civilizacijama i kulturama Staroga svijeta.

**Tematski ishod:**

**Tehnički koncepti**: Vrijeme i prostor, Uzroci i posljedice, Kontinuitet i promjena

**Vremensko trajanje aktivnosti**: 1 školski sat

**Odgojno-obrazovni ishodi na razini aktivnosti:**

Učenik:

* objašnjava pojmove koje je naučio u temi Rimski svijet
* imenuje važne povijesne osobe
* objašnjava najvažnije povijesne događaje, pojave i procese
* pokazuje na zemljovidu područja na kojima je bila rimska vlast
* nabraja što smo baštinili od starih Rimljana.

**Nastavna sredstva i pomagala:** udžbenik, radna bilježnica, zidna karta svijeta, računalo, LCD projektor

**Povezanost s predmetima:** Hrvatski jezik, Informatika, Geografija, Vjeronauk

**Povezanost MPT:** Učiti kako učiti, Uporaba IKT-a, GOO, Osobni i socijalni razvoj

**PRIJEDLOG AKTIVNOSTI**

**Aktivnost 1.**

Podijeliti učenike u tri skupine. Ako učenici sjede u tri reda u učionici, tad im objasniti da će svaki red (skupina) imati različit zadatak. Svaka skupina (red) dobit će 20-ak praznih papirića.

Zadatak 1.: Prva skupina (red) na jednome će papiriću napisati jedan pojam koji je naučio tijekom teme Rimski svijet, a na drugome objašnjenje pojma. I tako redom dok ne popune sve papiriće. Paziti da se papirići ne pomiješaju.

Zadatak 2.: Druga skupina (red) na jednome će papiriću napisati jedan povijesni događaj koji je naučio tijekom teme Rimski svijet, a na drugome objašnjenje toga događaja. I tako redom dok ne popune sve papiriće. Paziti da se papirići ne pomiješaju.

Zadatak 3.: Treća skupina (red) na jednome će papiriću napisati jednu povijesnu osobu o kojoj je naučio tijekom teme Rimski svijet, a na drugome objašnjenje koje će opisati tu osobu. I tako redom dok ne popune sve papiriće. Paziti da se papirići ne pomiješaju.

**Aktivnost 2.**

Učitelj/ica će potom uzeti papiriće iz prve skupine (reda) i pojmove polijepiti na ploču. Zatim će uzeti papiriće s objašnjenjem pojma koje će izvlačiti članovi druge i treće skupine i morati prepoznati o kojemu je pojmu riječ te objašnjenje nalijepiti pored pojma.

Nakon što se na ovaj način objasne svi pojmove, isto ponoviti sa zadatkom druge i treće skupine, s tim da zadatak druge skupine uparuju prva i treća skupina, a zadatak treće skupine uparuju prva i druga skupina.

**Aktivnost 3.**

Učenici rješavaju zadatak 67. u radnoj bilježnici na str. 86. Nakon rješavanja zadatka povesti raspravu.

**Vrednovanje:**

**- Vrednovanje naučenoga**

Ocijeniti znanje onih učenika koji su se posebno istaknuli znanjem i aktivnošću.