**Broj sata**: 32.

**Nastavna jedinica**: Mikena i Troja

**Tip nastavnoga sata:** obrada novoga nastavnog gradiva

**Tema:** Grčki svijet

**Domena A. Društvo, D. Politika**

**Odgojno-obrazovni ishod predmeta:**

POV OŠ A.5.1. Učenik objašnjava dinamiku i promjene u pojedinim društvima u prapovijesti i starome vijeku.

POV OŠ D.5.1. Učenik obrazlaže proces stvaranja i širenja države, državno uređenje i upravljanje državom u starome vijeku.

**Tematski ishod:**

**Tehnički koncepti:** Vrijeme i prostor, Uzrok i posljedica, Povijesna perspektiva, Rad s povijesnim izvorima

**Vremensko trajanje aktivnosti:** 1 školski sat

**Odgojno-obrazovni ishodi na razini aktivnosti:**

Učenik:

* opisuje izgled Mikene pomoću rekonstrukcije u udžbeniku
* objašnjava svojim riječima pojmove: mračno ili homersko doba, akropola, kiklopi, aristokracija, ep
* opisuje uzroke Trojanskoga rata, tijek Trojanskoga rata i *Odiseju*
* pokazuje na karti Mikenu i Troju
* uspoređuje znanstvenu i mitsku varijantu Trojanskoga rata.

**Nastavna sredstva, pomagala, digitalni alati:** udžbenik, radna bilježnica, ploča, flomaster, projektor, računalo, karta, DOS *U potrazi za Trojom*

**Povezanost s nastavnim predmetima:** Geografija – snalaženje na zemljovidu; Hrvatski jezik – čitanje povijesne naracije, jezično izražavanje, vođenje bilješki

**MPT:** Učiti kako učiti, Upotreba IKT-a, Osobni i socijalni razvoj, GOO

**PRIJEDLOG AKTIVNOSTI**

U uvodnoj aktivnosti razgovorom s učenicima ponoviti gradivo prethodne nastavne jedinice.

U najavi nove nastavne jedinice učitelj/ica će provjeriti znaju li učenici razliku između mita i povijesne stvarnosti. Potom učenicima najaviti kako se nastavna jedinica koju će sad obraditi temelji na povijesnim izvorima, ali i na epovima *Ilijadi* i *Odiseji*, koji su nastali prema usmenoj predaji iz mitova i legendi.

**Aktivnost 1.**

Upravo zahvaljujući utjecaju kretske civilizacije Grci su u Mikeni oko 1600. godine prije Krista, stvorili prvu europsku kulturu – mikensku kulturu.

Učenici će analizirati rekonstrukciju Mikene u udžbeniku, fotografiju Lavljih vrata i pogrebnu masku. Odgovorit će na pitanja uz slikovne povijesne izvore i donijeti svoje zaključke o gradu Mikeni. Njihova saznanja dopunit će učitelj/ica objašnjavanjem pojmova akropola i aristokracija.

**Aktivnost 2.**

Učenici će pogledati DOS *U potrazi za Trojom*, analizirati Herodotovo tumačenje uzroka rata i usporediti ga s onim iznesenim u Ilijadi.

**Aktivnost 2.**

Učenici će samostalno pronaći odgovor na pitanje što je to mračno ili homersko doba, zašto se tako zove i kojemu vremenskom periodu pripada.

Metodom razgovora učenici će ponoviti novo gradivo. Na zemljovidu će učenici moći demonstrirati mjesta koja se spominju u tekstu.

Učenici će za domaću zadaću riješiti zadatke 7. – 14., str. 41. – 43. u RB.

**PLAN PLOČE**

Mikena i Troja

Mikena

- Ahejci utemeljili Mikenu – mikenska kultura

- prva grčka kultura pod utjecajem kretske kulture

- kiklopske zidine akropole (gornjega grada), Lavlja vrata

- najbogatiji (aristokracija) upravljali Mikenom

Troja (Ilij)

- bogat grad na zapadnoj obali Male Azije

- uzrok desetogodišnjega rata: kontrola pomorskoga puta

- 12. st. pr. Kr. – grčko razaranje Troje

- nema pisanih izvora, samo Homerovi epovi „Ilijada“ i „Odiseja“

- mračno (homersko) doba – od 12. do 8. st. pr. Kr. – propast Mikene, zastoj razvoja Grčke, prestanak trgovine

**Vrednovanje**

**- Vrednovanje za učenje**

Izlazna kartica – Učenici će dopuniti rečenicu: *O ovoj temi sam dosad znao/znala…..…, a danas sam naučio/naučila ...*